הוועדה המשותפת לוועדת הכנסת ולוועדת הכלכלה לדיון בהצעת חוק השידור הציבורי הישראלי (תיקון מס' 8) (תיקון), כנסת 20, פרוטוקול מספר 1, 2018-07-16 14:00

מכלוף מיקי זוהר: אני מתכבד לפתוח את ישיבת הוועדה המשותפת לוועדת הכנסת ולוועדה הכלכלה בעניין הצעת חוק השידור הציבורי הישראלי (תיקון מס' 8) (תיקון), התשע"ח-2018, שמטרתה היא ביטול הפיצול.

מכלוף מיקי זוהר: סדר הישיבה, ברשותך, גברתי היועצת המשפטית, רציתי שיהיה סדר הפוך.

מכלוף מיקי זוהר: אסביר מדוע.

מכלוף מיקי זוהר: חשבתי שנתחיל בהקראת הצעת החוק, נסביר באופן קצר וקולע את מהות הצעת החוק, כי היא לא כל כך מסובכת, כפי שהיא הונחה על שולחננו, ומשם ננסה לצלול לסוגיות נוספות.

מכלוף מיקי זוהר: למה אני רוצה להקריא את הצעת החוק?

מכלוף מיקי זוהר: מרגע שהצעת החוק תוקרא ותוסבר יהיה ניתן להצביע עליה, ומרגע שניתן יהיה להצביע עליה אוכל לעשות את זה, לא לפני השעה 15:15 כמובן כפי שסוכם עם חברותינו באופוזיציה – מאחר ויש ישיבות סיעה אז התחייבתי שההצבעות לא יהיו לפני השעה 15:15 – והצעת החוק תהיה מוכנה להצבעה.

מכלוף מיקי זוהר: לפני שנצלול לסוגיות, אשמח שגברתי תסביר את הצעת החוק ומישהו יוכל לקרוא אותה, כדי שהיא תהיה מוכנה להצבעה.

מכלוף מיקי זוהר: ואז נוכל לצלול לסוגיות הנוספות.

איתן כבל: יש לי רק שאלה נוספת.

איתן כבל: אני רוצה לדעת, פרט לסעיף של ביטול הפיצול, האם בכוונת אדוני לנסות להוסיף עניינים נוספים מעבר למשפט הזה?

מכלוף מיקי זוהר: התשובה היא כן.

אתי בנדלר: מדובר בהצעת חוק ממשלתית.

אתי בנדלר: כמקובל, כאשר הממשלה מציעה הצעת חוק נציגיה הם שמסבירים את הצעת החוק.

מכלוף מיקי זוהר: אם תיטען טענת "נושא חדש" אני אשב באותו כיסא, יעלה דיון על טענת "נושא חדש" ואצביע עליה.

אתי בנדלר: לא, אדוני.

אתי בנדלר: אדוני יצטרך להוציא סדר יום ולהמתין חצי שעה לפחות.

מכלוף מיקי זוהר: נעשה את זה באופן מסודר.

אתי בנדלר: לכן אני מציעה שהממשלה שהציעה היא שתסביר את הצעת החוק.

אתי בנדלר: הם אלה שצריכים להסביר.

נתנאל כהן: אני מנכ"ל משרד התקשורת, מזה כחודשיים בתפקידי.

איתן כבל: נאחל לו בהצלחה.

נתנאל כהן: תודה רבה.

נתנאל כהן: העלינו את הצעת החוק מכיוון שהייתה סכנה גדולה מאוד שהתאגיד, שחבר ב-EBU וכתוצאה מכך מחויב שתהיה לו גם מערכת חדשות וגם מערכת תוכן, הפיצול יגרום למצב שבעקבותיו הוא לא יהיה חבר ב-EBU ובשל כך האירוויזיון לא יתארח בתוך מדינת ישראל.

נתנאל כהן: לכן, אל מול הסכנה הזו, ערך ראש הממשלה מספר דיונים, מכיוון שהסכנה הזאת כרגע תסכן את האירוויזיון בישראל, ולכן קיבל החלטה, שתעלה בוועדת השרים לענייני חקיקה, בסוגיה של ביטול הפיצול בצורה גורפת.

נתנאל כהן: אנחנו סבורים שנכון כרגע להעלות את זה כהצעת חוק, להסיר את העננה הזו על קיום האירוויזיון בישראל ולהתמקד בהצלחת האירוויזיון.

מכלוף מיקי זוהר: תודה.

איתן כבל: אתם מכירים את ההצעות הנוספות שיושב-ראש הוועדה מתכוון להביא?

נתנאל כהן: אנחנו לא מכירים.

נתנאל כהן: באנו לדיון הזה.

דנה נויפלד: אני היועצת המשפטית של משרד התקשורת.

דנה נויפלד: אם אפשר להוסיף הערה לפני ההקראה.

דנה נויפלד: תיכף נקרא את ההצעה.

דנה נויפלד: למעשה מה שמוצע בפניכם הוא לבטל את כל אותם סעיפים בתיקון 8 שעניינם הפיצול ולהותיר על כנם את הסעיפים שאינם נוגעים לפיצול של תאגיד השידור מתאגיד החדשות.

דנה נויפלד: היו תוספות שנכנסו בתוך החוק בזמנו בתיקון 8, שהיו אגב הפיצול אבל לא נגעו רק לפיצול.

דנה נויפלד: את הסעיפים האלה – אחרי ההקראה אנחנו נסביר – אנחנו משאירים.

מכלוף מיקי זוהר: יש למישהו הערות לנושא?

אתי בנדלר: הערות כלליות.

מכלוף מיקי זוהר: לא להיכנס לדברים אחרים.

מכלוף מיקי זוהר: כרגע אנחנו מדברים רק על ביטול הפיצול.

איתן כבל: יש לי בעיה טכנית שנראה אם תצליחו לפתור בהמשך, לגבי הצמדה של הצעת החוק שלי, אם זה יתאפשר.

מכלוף מיקי זוהר: אמרתי לך שאעשה כל שביכולתי.

איתן כבל: אם בסוף זה לא יצליח, אז לא יצליח, אבל אני יודע שהבעיה היא טכנית לחלוטין.

איתן כבל: ננסה להתייעץ אחר כך אם זה בכלל מתאפשר.

מכלוף מיקי זוהר: אעשה כל שביכולתי בכובעי כיושב-ראש ועדת הכנסת.

איתן כבל: תודה.

מכלוף מיקי זוהר: מישהו רוצה לומר משהו בעניין הזה?

משה רונן: אני מארגון העיתונאים.

משה רונן: תאגיד השידור הישראלי קם רק לפני שנים מעטות.

משה רונן: החוק נחקק בשנת 2014 ומאז תוקן כבר שמונה פעמים.

משה רונן: זה התיקון התשיעי שמוצע לחוק הזה.

משה רונן: אנחנו חוששים שיש כאן התערבות יותר מדי בוטה של הדרג הפוליטי בתאגיד שאמור להיות ציבורי ולא ממשלתי, תאגיד שלא צריך להיות נשלט בתכיפות כזאת על ידי המחוקק.

מכלוף מיקי זוהר: אנחנו מבטלים את הפיצול.

מכלוף מיקי זוהר: בעצם אנחנו עושים פעולה הפוכה.

משה רונן: אנחנו מברכים על ביטול הפיצול.

מכלוף מיקי זוהר: אה, אתם מברכים על ההחלטה.

מכלוף מיקי זוהר: עכשיו בא לי לסגת ממנה.

מכלוף מיקי זוהר: ברגע שאתם תומכים אני רוצה לסגת.

מכלוף מיקי זוהר: ..

משה רונן: אנחנו מברכים על הביטול אבל לא בגלל העילה של האירוויזיון אלא מכיוון שהוא היה מיותר מלכתחילה.

מכלוף מיקי זוהר: אפשר להקריא את הצעת החוק.

חגית ברוק: אני ממשרד התקשורת.

חגית ברוק: אני מתחילה להקריא.

חגית ברוק: הצעת חוק השידור הציבורי הישראלי (תיקון מס' 8) (תיקון), התשע"ח-2018 סעיף 1 – ביטול סעיף 1 "בחוק השידור הציבורי הישראלי (תיקון מס' 8), התשע"ז-2017 (להלן – החוק העיקרי), סעיף 1 – בטל.

חגית ברוק: " כפי שדנה נויפלד אמרה, בחוק העיקרי, החוק שאותו אנחנו מתקנים בתיקון מספר 8, סעיף 1 שאותו אנחנו מבטלים קבע כל מיני הגדרות שהיו רלוונטיות לתיקון דאז.

חגית ברוק: בגלל שאנחנו מציעים לבטל את כל מה שקשור לפיצול הוא צריך להיות מבוטל.

חגית ברוק: סעיף 2 – תיקון סעיף 2 "בסעיף 2 לחוק העיקרי, במקום "שהעביר לו תאגיד החדשות לפי סעיף 82(ב); כמו כן יספק תאגיד השידור הישראלי תוכן חדשותי ותוכן בענייני היום" יבוא "ובכלל זה".

חגית ברוק: " זה תיקון לסעיף תפקידי התאגיד.

חגית ברוק: חלק מן התיקון הזה לא רלוונטי לפיצול ולכן אנחנו מותירים אותו.

חגית ברוק: סעיף 3 – ביטול סעיפים 3 עד 7 "סעיפים 3 עד 7 לחוק העיקרי – בטלים.

חגית ברוק: " אלו סעיפים שנוגעים לפיצול ולכן הם בטלים.

חגית ברוק: סעיף 4 – תיקון סעיף 8 "בסעיף 8 לחוק העיקרי – (1) פסקאות (1) עד (3) – יימחקו;" אלו פסקאות שנוגעות לפיצול ועל כן אנחנו מציעים למחוק אותן.

חגית ברוק: "(2) בפסקה (4) – (א) בסעיף קטן (ג1) המובא בה – (1) במקום הרישה יבוא "בלי לגרוע מהוראות סעיף קטן (ג)(1), תאגיד השידור הישראלי ישדר תוכן חדשותי ותוכן בענייני היום במסגרת שידורי "קול ישראל" ברשתות שידור נפרדות בין השאר במקרים אלה:";" זה היה תוספת במסגרת תיקון מספר 6 לחוק השידור הציבורי הישראלי.

חגית ברוק: התוספת הזאת לא נגעה לפיצול ועל כן היא נותרת על כנה.

חגית ברוק: עשינו רק תיקון טכני שמוחק את ההתייחסויות שנגעו לפיצול.

חגית ברוק: "(2) פסקה (1) – תימחק;" היא נוגעת לפיצול ועל כן מוצע למחוק אותה.

חגית ברוק: "(ב) בסעיף קטן (ג2) המובא בה, הרישה עד המילים "שהפיק תאגיד השידור הישראלי" – תימחק.

חגית ברוק: " גם כאן זה בעצם תיקון שצריך להישאר כי הוא לא נוגע במישרין לפיצול ועל כן הוא נשאר.

מכלוף מיקי זוהר: אני מבקש לחדד, שלא ייכתב בטעות שהתאגיד יימחק...

מכלוף מיקי זוהר: שלא יתבלבלו בסעיף, כי מילה אחת יכולה לשנות את כל מהות החוק.

נכתב: סעיף 5 – ביטול סעיפים 9 עד 22 "סעיפים 9 עד 22 לחוק העיקרי – בטלים.

נכתב: " אלו סעיפים שנוגעים לפיצול ועל כן מוצע לבטל אותם.

נכתב: סעיף 6 – תיקון סעיף 24 "בסעיף 24 לחוק העיקרי – (1) במקום כותבת השוליים יבוא "הוספת סעיף 98א"; (2) סימן ג' המובא בו – בטל, למעט סעיף 98יא, והסעיף האמור יסומן "98א".

נכתב: " כאן יש תוספת בעקבות שיחתנו עם היועצת המשפטית של הוועדה.

נכתב: שכחנו להוריד התייחסות קטנה לתאגיד החדשות שהייתה צריכה להימחק ולא נמחקה.

נכתב: לכן בסוף של אותה פסקה אני רוצה להוסיף: "הסעיף האמור יסומן "98א" ובו בסעיף קטן (ב) המילים "או תאגיד החדשות" – יימחקו.

נכתב: " סעיף 7 – ביטול סעיפים 25 עד 37 "סעיפים 25 עד 37 לחוק העיקרי – בטלים.

נכתב: " אלו סעיפים שנוגעים לפיצול ולכן הוצע לבטל אותם.

איתן כבל: חכי רגע, אולי בסוף זו תהיה ועדה אחרת, תיכף נראה.

מכלוף מיקי זוהר: יש חברי כנסת שרוצים להתייחס ספציפית לנושא הזה לפני שאנחנו עוברים לנושאים נוספים?

איתן כבל: מנקודת המבט שלי, אפשר להצביע.

איתן כבל: חבל על הזמן.

איתן כבל: על ביטול הפיצול אפשר להצביע.

מכלוף מיקי זוהר: עכשיו נדבר על סוגיות אחרות שרציתי להעלות במסגרת הצעת החוק הזאת, כי זו הזדמנות, מה שנקרא "עת רצון" להעלות נושאים שהם חשובים בעיניי.

מכלוף מיקי זוהר: נושא אחד הוא סגירת הטלוויזיה החינוכית, שהוא משהו מאוד מאוד מאוד מאוד לא מובן מבחינתי.

מכלוף מיקי זוהר: הכמיהה של הממשלה לסגור את הטלוויזיה החינוכית בלי לייצר אפילו הזדמנות לטלוויזיה הזאת להמשיך לחיות ולפרוח ולשגשג היא דבר שאני באופן אישי לא מצליח לקבל אותו.

מכלוף מיקי זוהר: הגשתי גם הצעת חוק בנושא, שנדחתה בינתיים בוועדת השרים לענייני חקיקה ולא הצביעו עליה.

מכלוף מיקי זוהר: עכשיו יש הזדמנות לראות איך אנחנו מתקנים את העוול הזה.

מכלוף מיקי זוהר: זה סוגיה אחת.

מכלוף מיקי זוהר: סוגיה שנייה היא סוגיית שידורי הספורט בתאגיד.

מכלוף מיקי זוהר: שמעתי וקראתי בכל מיני כתבות של עיתון "דה מרקר" על רצון שלי לטפח אינטרסים של בעלי הון וכדומה.

מכלוף מיקי זוהר: אגיד לכם איזה רצון אני רוצה לטפח: אני רוצה לטפח את הרצון שלנו, החבר'ה מן הפריפריה, שאוהבים לראות כדורגל בסלון ולפצח גרעינים עד שהאישה צורחת בלי הפסקה שכל הגרעינים התפזרו על הספה בגלל שאנחנו רוצים לראות את משחק הכדורגל עם כל החבר'ה.

מכלוף מיקי זוהר: אני אומר את זה כך בציניות.

מכלוף מיקי זוהר: אנחנו אוהבים את זה, אוהבים לראות ספורט במדינת ישראל.

מכלוף מיקי זוהר: למה התאגיד, שראה איך המונדיאל הפך אותו לערוץ המדובר ביותר במדינה, איך הספורט הפך אותו לערוץ כמעט הנצפה ביותר במדינה, מסרב, או לא משתף פעולה עם הרצון שלי, או של נבחרי ציבור כמוני, שהספורט יהיה חלק מרכזי בתאגיד?

מכלוף מיקי זוהר: אני חייב להדגיש: לא מעניין אותי איזה ספורט.

מכלוף מיקי זוהר: הוצע לי היום – אני לא רוצה לנקוב בשמו, אולי הוא ירצה להגיד – ספורט חדש שנקרא טאקי חופים.

מכלוף מיקי זוהר: אני בעד טאקי חופים.

מכלוף מיקי זוהר: כל ספורט באשר הוא, שיהיה משודר לציבור.

מכלוף מיקי זוהר: הציבור אוהב ספורט.

מכלוף מיקי זוהר: זה מביא רייטינג, זה מביא אחוזי צפייה, אפשר למכור פרסומות, אפשר להרוויח עוד כסף.

מכלוף מיקי זוהר: אפשר לייצר פלטפורמות לפני שידור הספורט ואחרי שידור הספורט, שיצפו בהן מעצם העיקרון שיש תוכנית ספורט בשעה מסוימת.

מכלוף מיקי זוהר: לא באתי עכשיו ללמד אנשים איך לעשות טלוויזיה אבל אני אומר, גם העניין של הספורט וגם העניין של הטלוויזיה החינוכית – לדעתי אלה סוגיות שאילו תהיה אפשרות לייצר הסכמה פה סביב השולחן היום בזמן הקצר שיש לנו, ויש לנו באמת זמן קצר לעניין הזה, יכול להיות שאנחנו נעשה היסטוריה שכולנו נהיה חתומים עליה, חברי הכנסת, היסטוריה שכולנו נוכל להיות חתומים עליה.

מכלוף מיקי זוהר: השאלה אם יש את הרצון.

מכלוף מיקי זוהר: ועוד שאלה חשובה: האם יש את האומץ הציבורי לעשות את זה.

מכלוף מיקי זוהר: לי באופן אישי יש את האומץ הציבורי.

מכלוף מיקי זוהר: אם לכם, חבריי, יהיה את האומץ הציבורי נוכל להציל היום את הטלוויזיה החינוכית ונוכל גם ליצור מצב שיהיו שידורי ספורט רחבים בתאגיד, שהציבור ייהנה מהם בבית.

איילת נחמיאס ורבין: תסביר למה אתה מתכוון.

שולי מועלם-רפאלי: יש לי מחאה על מה שאמרת בעניין הפריפריה.

שולי מועלם-רפאלי: מה, שידורי ספורט זה רק לפריפריה?

שולי מועלם-רפאלי: בסוף אנחנו, שמנסים לקדם פריפריה, מסיגים את הפריפריה לאחור.

איילת נחמיאס ורבין: - - -

מכלוף מיקי זוהר: אני מתקן את האמירה שלי.

מכלוף מיקי זוהר: שידורי ספורט בכל מקום בארץ, כולל ביהודה ושומרון.

שולי מועלם-רפאלי: זה גם לא חשוב.

איילת נחמיאס ורבין: בתל אביב גם צופים בספורט.

מכלוף מיקי זוהר: אני חוזר בי.

מכלוף מיקי זוהר: תיקנתי.

מכלוף מיקי זוהר: נו, מה, תמשיכו לרבוץ על דמי?

מכלוף מיקי זוהר: זהו.

מכלוף מיקי זוהר: תיקנתי.

שולי מועלם-רפאלי: ורק התחלנו את השבוע הזה.

שולי מועלם-רפאלי: ..

מכלוף מיקי זוהר: נעבור לעניין הטלוויזיה החינוכית.

מכלוף מיקי זוהר: הבאתי הצעת חוק.

מכלוף מיקי זוהר: שאלתי את התאגיד – הם יכולים לאשר או להכחיש, הם יושבים פה בחדר – בעניין הטלוויזיה החינוכית: מה אכפת לכם?

מכלוף מיקי זוהר: אמרו לי: אתה יודע מה, קח, תעשה מה שאתה רוצה.

מכלוף מיקי זוהר: אתם רוצים לעשות טלוויזיה חינוכית – תעשו טלוויזיה חינוכית.

מכלוף מיקי זוהר: לנו אין שום התנגדות.

מכלוף מיקי זוהר: אמרתי: נפלא.

מכלוף מיקי זוהר: אז מה הבעיה?

מכלוף מיקי זוהר: אם ניקח את הטלוויזיה החינוכית, נפריד אותה מן התאגיד, וניקח את התקציב שאמור להיות מופנה להפעלת הטלוויזיה החינוכית במסגרת התאגיד, וניקח עוד קצת כסף ממשלתי שנמצא היום במשרד החינוך, אפשר לקחת את הטלוויזיה החינוכית, לצמצם משמעותית את ההוצאות בה בסכום משמעותי כדי שהם יהיו גוף יותר "רזה", אין על כך בכלל מחלוקת.

מכלוף מיקי זוהר: נפסיק גם בתאגיד את שידורי האקטואליה.

מכלוף מיקי זוהר: אנחנו רוצים שהיא תדבר לילדים, לחבר'ה צעירים.

שולי מועלם-רפאלי: אתה מתכוון להפסיק בטלוויזיה החינוכית את שידורי האקטואליה.

שולי מועלם-רפאלי: בתאגיד אנחנו לא רוצים להפסיק את שידורי האקטואליה.

מכלוף מיקי זוהר: סליחה, התבלבלתי.

מכלוף מיקי זוהר: את התאגיד אנחנו רוצים להפסיק בכלל.

מכלוף מיקי זוהר: ..

שולי מועלם-רפאלי: נראה לי שהכול פה פרוידיאני לחלוטין.

מכלוף מיקי זוהר: אני מדבר על הטלוויזיה החינוכית.

מכלוף מיקי זוהר: בסופו של דבר הטלוויזיה החינוכית תוכל לייצר פלטפורמה טובה לילדים, שהיא לא משהו שיש כל כך בנמצא.

מכלוף מיקי זוהר: יש הרבה אוכלוסיות שלא יכולות לראות ערוצי ילדים אחרים, הן רוצות לראות דווקא את הטלוויזיה החינוכית, נוח להן לראות דווקא את הטלוויזיה החינוכית.

מכלוף מיקי זוהר: מה הסיפור?

מכלוף מיקי זוהר: אני לא מבין את ההתנגדות.

מכלוף מיקי זוהר: אני רוצה לשמוע את דעתם של חברי הכנסת, אני רוצה לשמוע גם את אנשי הטלוויזיה החינוכית, ואם אפשר בקצרה כי יש הרבה דוברים, ואת משרדי הממשלה, משרד התקשורת ומשרד האוצר, שיסבירו מה רע ברעיון הזה, שהטלוויזיה החינוכית תהיה בחיים כגוף נפרד, עם תקציב "רזה" יותר, שגם לא עולה לכם כסף.

איילת נחמיאס ורבין: אני רוצה להתייחס באופן ענייני ובקצרה.

איילת נחמיאס ורבין: אני חושבת שאנחנו מיצינו את הדיון, לפחות לתחושתי, חברי הכנסת התבטאו בחודשים האחרונים באופן בלתי פוסק בנושא הטלוויזיה החינוכית.

איילת נחמיאס ורבין: אנחנו בתחושה שהיה נכון להמשיך את הטלוויזיה החינוכית כפי שהיא, תוך פעולות הצמצום שאורנה שמחון פועלת לטובתן.

איילת נחמיאס ורבין: אגב, להזכירך, גם סביב חקיקת חוק התאגיד הערנו על העניין הזה, היינו מוטרדים מן העניין הזה, אבל באותה נקודת זמן היה חשוב לנו מאוד לוודא שהתאגיד אכן יקום ויעמוד על רגליו.

איילת נחמיאס ורבין: אני חושבת שהדיון היום נכון כי התאגיד עומד על רגליו, אני חושבת שמהרבה בחינות הוא מוכיח את עצמו.

איילת נחמיאס ורבין: אני מברכת אתכם, אלדד קובלנץ, על לוח השידורים החדש.

איילת נחמיאס ורבין: זה מעניין, זה חשוב.

איילת נחמיאס ורבין: אני חושבת שבאמת הטלוויזיה החינוכית היא מקור לתכנים מאוד מאוד טובים וראויים.

איילת נחמיאס ורבין: אני חושבת שאתה צריך להגיד לנו איפה בכלל ההתנגדות בממשלה, כי אתה יודע שמבחינת האופוזיציה קיבלת- - -

מכלוף מיקי זוהר: גם בקואליציה.

מכלוף מיקי זוהר: תיכף שולי מועלם רפאלי תדבר ותשמעי שזה לא רק אופוזיציה.

איילת נחמיאס ורבין: ומרב מיכאלי.

איילת נחמיאס ורבין: אני מדברת ברמת הממשלה.

איילת נחמיאס ורבין: מבחינתנו, מנקודת מבטנו כל פעולה בעניין הזה מבורכת ואנחנו נתמוך בה.

איילת נחמיאס ורבין: אנחנו עושים הרבה פעולות להראות את זה.

איילת נחמיאס ורבין: אם תגיד לנו מה הבעיה, מה סלע המחלוקת בממשלה נכון להיום, נעשה כל שניתן כדי לשנות את זה.

מכלוף מיקי זוהר: תיכף נשמע.

מכלוף מיקי זוהר: חברת הכנסת שולי מועלם, בבקשה.

שולי מועלם-רפאלי: אני מניחה פה את הידוע.

שולי מועלם-רפאלי: אם באנו לשולחן הזה בלי שהבאנו פתרון, אתה ואני וינון אזולאי – אין לי דרישה מחברי האופוזיציה כי שאלת הטלוויזיה החינוכית, לצערי, לא התקדמה בגלל חוסר הסכמה בממשלה.

מכלוף מיקי זוהר: אבל הכנסת היא מקום שלא בהכרח צריך להיות מוכתב על ידי הממשלה.

שולי מועלם-רפאלי: כידוע, אדוני, כבר עשינו דברים שהממשלה לא הסכימה אליהם, אך בשבוע שעבר חבר הכנסת כבל ואני, ברפורמת החשמל הגדולה מאוד קידמנו את הרפורמה ולא קידמנו דברים בעייתיים.

מכלוף מיקי זוהר: אתם רוצים לנסח סעיף?

שולי מועלם-רפאלי: אבל השאלה האם אנחנו פה על המנדט הזה.

שולי מועלם-רפאלי: לא שאלת המהות על המנדט הזה אלא האם ננסח פה סעיף ונתקדם אתו- - -

מכלוף מיקי זוהר: ואז יצטרכו להחליט האם מבטלים את הפיצול ביחד עם הטלוויזיה החינוכית או לא מבטלים את הפיצול ביחד עם הטלוויזיה החינוכית.

איילת נחמיאס ורבין: לא.

איילת נחמיאס ורבין: עניין הפיצול היום הוא עקרוני.

שולי מועלם-רפאלי: זאת השאלה.

מכלוף מיקי זוהר: אתם לא יכולים להפריד בין הדברים.

מכלוף מיקי זוהר: זו ההזדמנות.

שולי מועלם-רפאלי: בזמנו גם חברי הכנסת מן הקואליציה הרי התנגדו לפיצול.

שולי מועלם-רפאלי: בזמנו בקול סערת הוועדה המשותפת בעניין התאגיד התנגדנו, כולל אני, חברי כנסת מן הקואליציה התנגדו לפיצול.

שולי מועלם-רפאלי: הרי זה חצה פה את הכול.

שולי מועלם-רפאלי: עכשיו באים לתקן משהו.

שולי מועלם-רפאלי: לא נימנע מן התיקון הזה כי יש משהו אחר שאולי אנחנו כורכים אותו.

שולי מועלם-רפאלי: הפיצול צריך להתבטל.

שולי מועלם-רפאלי: על זה אין שאלה.

שולי מועלם-רפאלי: כל מי שחשב כך, חשב כך חודשים רבים אחורה והצטער כאשר הוא נאלץ להצביע נגד עמדתו בגלל החברות בקואליציה, ואני מקבלת את זה.

שולי מועלם-רפאלי: כל מי שנוכח פה מתוך משרדי הממשלה ומתוך התאגיד וגם מגופים אחרים זוכר שהיינו פה שעות רבות, כולל היועצת המשפטית שהייתה אז היועצת המשפטית גם של הוועדה בראשות חבר הכנסת ביטן.

שולי מועלם-רפאלי: אני מציעה לא לכרוך האחד בשני אלא לנסות בקואליציה ובממשלה להביא את ההסכמה.

מכלוף מיקי זוהר: זה לא יקרה.

מכלוף מיקי זוהר: זה עכשיו או לעולם לא.

שולי מועלם-רפאלי: אז אני אתך.

מכלוף מיקי זוהר: את אתי?

מכלוף מיקי זוהר: טוב לדעת.

מכלוף מיקי זוהר: זה חשוב.

מכלוף מיקי זוהר: אם לא היית אתי לא הייתי מוכן ללכת למהלך כזה.

מכלוף מיקי זוהר: אגיד לך למה – אני חושב שזה מהלך שהממשלה צריכה לעכל אותו ולאכול אותו, גם אם קשה לה לאכול אותו.

מכלוף מיקי זוהר: אנחנו רוצים את הטלוויזיה החינוכית בחיים כגוף עצמאי, גוף "רזה" יותר, מצומצם יותר, שלא עוסק בתוכניות אקטואליה אלא בתוכניות ילדים.

מכלוף מיקי זוהר: אנחנו רוצים לדאוג לילדים שרוצים לראות תכנים שנוח להם לראות אותם, והטלוויזיה החינוכית היא הפלטפורמה.

איתן כבל: אני רוצה לומר כמה דברים גם מן המקום שבו אני נמצא.

איתן כבל: אני לא אתנגד לטלוויזיה החינוכית.

איתן כבל: אני רק אומר: אל תעמיד אותנו, חברי הכנסת שהגיעו לכאן במקרה או שלא במקרה, בסיטואציה שעלולה להיות מביכה.

איתן כבל: אגיד לך למה.

איתן כבל: כי לא כולם ידעו על העניין הזה.

איתן כבל: נימצא במצב ששר האוצר, שאני יודע שמתנגד לטלוויזיה החינוכית – אני אומר את זה עכשיו כדי שלא נעמיד את עצמנו- - -

מכלוף מיקי זוהר: נו, אז מה אם הוא מתנגד?

איתן כבל: תן לי, אני אומר את זה לך עכשיו בצורה מסודרת, כי אני יודע מה יהיה בסוף – תהיה רביזיה.

איתן כבל: לא אכפת לי שתהיה מהומת אלוהים בקואליציה, זה לא ענייני.

מכלוף מיקי זוהר: אבל אתה צריך להבין שאין עוד הזדמנות אחרת.

מכלוף מיקי זוהר: אתה מבין את זה?

מכלוף מיקי זוהר: כל הצעות החוק על הטלוויזיה החינוכית נפלו, דחו אותן אחת אחר השנייה.

מכלוף מיקי זוהר: הממשלה נחושה.

מכלוף מיקי זוהר: היום יש לך אפשרות לנצל את המומנטום הזה ולעשות את השינוי.

מכלוף מיקי זוהר: זו הזדמנות אחרונה חביבה.

איתן כבל: נמצאים כאן חלק מעובדי הטלוויזיה החינוכית והנציגים שלהם.

איתן כבל: אני אתמוך, אם לא תהיה ברירה אני אתמוך, אבל זה להיאחז בגבבה.

איתן כבל: במקרה אנחנו כאן.

איתן כבל: הממשלה תעמוד על רגליה האחוריות.

מכלוף מיקי זוהר: או שכן או שלא.

איתן כבל: בסדר.

איתן כבל: תן לי להגיד את הדברים.

מכלוף מיקי זוהר: כאשר הבאתי את הצעת החוק שלי לוועדת השרים הם אפילו לא קראו אותה.

מכלוף מיקי זוהר: התייחסתי אל כל מה שהממשלה אמרה כטענות נגד הטלוויזיה החינוכית, את כל הטענות שלהם כלפי הטלוויזיה החינוכית ביטלתי בהצעת החוק.

מכלוף מיקי זוהר: הם דיברו על תקציב מופקע – צמצמתי אותו בצורה משמעותית; הם דיברו על התעסקות בתוכניות שלא קשורות לילדים – ביטלתי גם את האפשרות הזאת.

מכלוף מיקי זוהר: אבל זה עדיין לא עזר לממשלה לתמוך.

לי אגיד: נקודה נוספת שאני רוצה לומר, שלא ייווצר מצב – הנה, גם את זה אני אומר – שהחיבור הזה יגרום לעוד עיכוב בהליך של אישור ביטול הפיצול.

מכלוף מיקי זוהר: זה תלוי בנו.

איתן כבל: לגבי הספורט – אני באופן עקרוני לא מתנגד שתהיה פינת ספורט בתאגיד.

איתן כבל: זה מסוג הדברים שיש להם מקום.

איתן כבל: מכיוון שמדובר פה בעולם תוכן אחר, אני רוצה לשמוע את עמדת התאגיד.

מכלוף מיקי זוהר: תיכף נשמע אותם.

איתן כבל: אני רוצה לראות הצעה, על איזה בסיס.

איתן כבל: האם אנחנו כופים עליהם בחקיקה להשתתף בכל מכרז ו"ראס בן אמו" לקנות את המשחק המרכזי?

מכלוף מיקי זוהר: התשובה היא לא.

שולי מועלם-רפאלי: בניגוד לשאלת הטלוויזיה החינוכית, שסביב השולחן הזה תהיה הסכמה, על שאלת שידורי הספורט – אני מציעה לא לכרוך את שלוש החקיקות האלה ביחד.

שירלי שיף: למה זה צריך להיות בהתניה לחוק הפיצול?

מכלוף מיקי זוהר: זו ההזדמנות.

שירלי שיף: חייבים להצביע על זה היום, להעביר את זה עוד במושב הזה.

מכלוף מיקי זוהר: אני והשר איוב קרא נכון לרגע זה לא מסכימים בנושא הזה, אין בינינו הסכמות.

מכלוף מיקי זוהר: אין לי הסכמות עם שר התקשורת, מה לעשות.

איילת נחמיאס ורבין: אני חברת אופוזיציה ואני חושבת שחשוב להעביר את זה.

שירלי שיף: אז לא הולכים להצביע היום על הפיצול?

מכלוף מיקי זוהר: אני לא יודע.

מכלוף מיקי זוהר: בואו נשמע את התאגיד.

מכלוף מיקי זוהר: אלדד קובלנץ, מנכ"ל התאגיד, התייחסותך.

מכלוף מיקי זוהר: הצעת החוק ברורה, דיברנו עליה.

מכלוף מיקי זוהר: אנא התייחסותך לשתי הסוגיות: הטלוויזיה החינוכית ושידורי ספורט בתאגיד.

אלדד קובלנץ: בסדר גמור.

אלדד קובלנץ: נתחיל בשידורי הספורט.

אלדד קובלנץ: לתאגיד אין שום התנגדות עקרונית לשדר שידורי ספורט.

איתן כבל: גם היום הוא יכול לעשות את זה.

אלדד קובלנץ: אבל לאור העובדה שהתקציב הוא סופי, הכפייה על התאגיד לשדר יותר שידורי ספורט תבוא או על חשבון יצירה- - -

אלדד קובלנץ: אין לנו התנגדות.

איילת נחמיאס ורבין: זה מנוף לרייטינג.

מכלוף מיקי זוהר: מה באשר לטלוויזיה החינוכית?

אלדד קובלנץ: תאגיד השידור יקבל כל החלטה שהכנסת תקבל לגבי הטלוויזיה החינוכית.

מכלוף מיקי זוהר: מצוין.

איתן כבל: דרך אגב, זאת הייתה עמדתו תמיד.

שולי מועלם-רפאלי: זאת הייתה עמדתו גם בדיונים בוועדה המשותפת בראשות חבר הכנסת ביטן.

מכלוף מיקי זוהר: מי רוצה לדבר?

יעל ויסוצקי: שלום לכולם.

יעל ויסוצקי: אני נציגת הציבור.

יעל ויסוצקי: זו הפעם הראשונה שאני מדברת כאן.

יעל ויסוצקי: עד עכשיו ליוויתי את הבת שלי נעמה, בת 10, שדיברה פה כבר שלוש פעמים וניסתה להציל את הטלוויזיה החינוכית, ואני הצטרפתי אליה.

יעל ויסוצקי: היא רצתה מאוד לבוא לכאן היום ואני מייצגת אותה עכשיו, ועוד מאות אלפי ילדים והורים ומחנכים שילדי ישראל יקרים ללבם והחינוך יקר ללבם.

יעל ויסוצקי: אני רואה את שר האוצר ושר החינוך מצייצים בטוויטר על צעירים ישראלים שפורצים דרך, שמגיעים ליחידות מובחרות בצבא, שמצטיינים בלימודים, שמקימים סטארטאפים ומשנים את העולם.

יעל ויסוצקי: אלה ילדים שגדלו על התכנים של הטלוויזיה החינוכית הישראלית.

יעל ויסוצקי: הם כבשו פסגות כי הם למדו לחשוב ולמדו להיות האחד בשביל האחר ולקבל את השונה מהם, ולמדו לשאול שאלות, שניצתה בהם הסקרנות והאהבה ללמידה.

יעל ויסוצקי: כל אלה חקוקים במורשת של הטלוויזיה החינוכית.

יעל ויסוצקי: נכון, יש המון ערוצי ילדים בתשלום, שהתכנים שלהם רחוקים מן האיכות של תוכניות הטלוויזיה החינוכית.

יעל ויסוצקי: נכון שהיום בעידן הדיגיטלי הכול פתוח, אבל דווקא בגלל שהכול פתוח אסור לנו לשלוח את הילדים שלנו לג'ונגל של האינטרנט או הערוצים המסחריים.

יעל ויסוצקי: דווקא בגלל שהם חשופים לכל כך הרבה אלימות ורדידות מחשבתית ושפתית אנחנו חייבים לתת להם עוגן רגשי ומחשבתי בטלוויזיה הציבורית.

יעל ויסוצקי: מחקרים מראים את התרומה של תכנים חינוכיים בטלוויזיה להתפתחות הרגשית והחברתית של ילדים.

יעל ויסוצקי: זה הערוץ היחיד שמטפל בתבונה וברגישות ובגובה העיניים בנושאים שהם דיני נפשות, כמו אובדנות בקרב מתבגרים, עישון, הפרעות אכילה.

יעל ויסוצקי: השיח הזה קורה רק בטלוויזיה החינוכית ולא בשום מקום אחר.

יעל ויסוצקי: אסיים עם דבריו של עיתונאי אמריקאי ידוע, אד מורו: "המכשיר הזה, הטלוויזיה, יכול ללמד, יכול להאיר עיניים, כן, אפילו לעורר השראה, אבל הוא יכול לעשות זאת רק אם בני אדם נחושים להשתמש בו למטרות האלה.

יעל ויסוצקי: אחרת זה רק חוטים ואורות בקופסה.

יעל ויסוצקי: אנו נמצאים בקרב גדול ואולי מכריע נגד בורות, אי סבלנות ואדישות והטלוויזיה יכולה להיות נשק יעיל בקרב הזה.

יעל ויסוצקי: " חלפו מאז שישים שנים והיום יותר מתמיד ברור תפקידה של הטלוויזיה החינוכית הישראלית בחיים שלנו, להציל אותנו מן הבורות, מחוסר הסבלנות והסובלנות ומן האדישות.

יעל ויסוצקי: יש כאן טעות של פקידי משרד האוצר, שהעדיפו לא להתעסק עם החוק הזה, ולא בגלל הכסף, כי לא היה חסר שקל, ואתם יודעים את זה.

יעל ויסוצקי: עכשיו פותחים את חוק התאגיד וזאת הדקה התשעים לעצור ולהציל.

יעל ויסוצקי: זה בידיים שלכם.

יעל ויסוצקי: אתם צפויים לבטל פה סעיפים בחוק כדי לקיים את האירוויזיון.

יעל ויסוצקי: כאן אני מייצגת ציבור עצום שמבקש לבטל את הסעיפים באותו חוק שקובעים את הפסקת שידורי הטלוויזיה החינוכית ופעילותה בעוד פחות משלושים ימים.

יעל ויסוצקי: אני מפצירה בכם להחזיר את המצב החוקי של הטלוויזיה החינוכית להיות כפי שהיה לפני חקיקת חוק השידור הציבורי.

יעל ויסוצקי: תנו לה להמשיך ולתרום לחינוך של ילדים ומבוגרים בישראל כיחידה עצמאית במשרד החינוך.

יעל ויסוצקי: תודה רבה.

איתמר אביטן: אני מנכ"ל איגוד עובדי הקולנוע והטלוויזיה.

איתמר אביטן: אני חייב להגיד באמת כל הכבוד על הניסיון להציל את הטלוויזיה החינוכית.

איתמר אביטן: זה מעורר השראה.

איתמר אביטן: לאות סולידריות נגיד שזה באמת דבר חשוב, כאשר כל פעם מנסים לסגור פה דברים טובים.

איתמר אביטן: אז כל הכבוד, זה דבר ראשון.

איתמר אביטן: לנושא הספורט, קראתי בעיתונות, אני לא יודע אם זה נכון, שבהצעה שלך היה סוג של פגיעה בהפקות מקומיות.

איתמר אביטן: אני שמח שזה יהיה כסף מעבר להפקות המקומיות.

מכלוף מיקי זוהר: עוד לא הוחלט.

מכלוף מיקי זוהר: רק שאלנו.

איתמר אביטן: רק אשים את זה על השולחן.

איתמר אביטן: כל עוד לא תהיה פגיעה בהפקות המקומיות אנחנו בהחלט נהיה בעד, בתוספת תקציבית לתאגיד.

מכלוף מיקי זוהר: תודה.

מכלוף מיקי זוהר: מישהו נוסף?

מכלוף מיקי זוהר: מן הממשלה, כן.

מכלוף מיקי זוהר: מה יש לכם לומר?

רעיה עדני: אני ממשרד האוצר.

רעיה עדני: קודם כול, אני רוצה להעמיד פה תיקון לטעות שמשום מה השתרשה.

רעיה עדני: הטלוויזיה החינוכית לא נסגרת.

רעיה עדני: אין לנו שום כוונה לפגוע באינטרסים של הילדים.

רעיה עדני: יש כוונה להמשיך בשידורים חינוכיים ציבוריים לטובת הילדים והנוער.

רעיה עדני: היום עם סגירת הטלוויזיה החינוכית במתכונתה הנוכחית, בהמשך להמלצות ועדת לנדס, כל הרעיון היה ליצור מערך שידורים ציבורי אחיד ומאוחד, וגם להביא לחיסכון תקציבי משמעותי.

רעיה עדני: אין שום דרך להחזיק שני מערכי שידור נפרדים.

איילת נחמיאס ורבין: חבר הכנסת זוהר, אני חושבת שרעיה עדני אומרת דברים שחשוב שתקשיב להם.

רעיה עדני: אין שום דרך להחזיק שני מערכי שידור בלי לבזבז כספים מיותרים, אין שום דרך לעשות את זה.

רעיה עדני: יותר מזה, נכון שיהיה גוף אחד שיתכלל את כל השידורים הציבוריים ואת כל האינטרסים הציבוריים, שיהיה מנותק ממשרדי הממשלה.

רעיה עדני: אין שום יתרון יחסי לממשלה בהפקת טלוויזיה.

רעיה עדני: יותר מזה, אגיד שיש כאן סוגיה קשה וכואבת עם העובדים של הטלוויזיה החינוכית.

רעיה עדני: אנחנו מודעים לה וערים לה וגם יש לנו כל כוונה לפתור אותה.

רעיה עדני: אנחנו נמצאים בדיונים אינטנסיביים מאוד עם ועדי העובדים ועם הייצוג של ההסתדרות.

אלדד קובלנץ: על פי החוק – 40 מיליון שקלים בשנה.

מכלוף מיקי זוהר: במידה והטלוויזיה החינוכית תמשיך להתקיים, או תהיה כגוף נפרד, האם ה-40 מיליון שקלים האלה רלוונטיים מבחינתכם, או שאתם כמובן מבינים שהם יצטרכו ללכת להחזקת הטלוויזיה החינוכית?

אלדד קובלנץ: כמובן שלא ניקח כסף על פעילות שאנחנו לא מבצעים.

רעיה עדני: 40 מיליון השקלים שיש לתאגיד הם לא תקציבי תפעול התאגיד אלא הם תקציבים להפקות.

רעיה עדני: מדובר בתקציבים אחרים לגמרי מהתקציבים שהיום מופנים לטלוויזיה החינוכית.

שולי מועלם-רפאלי: מה היום התקציב של הטלוויזיה החינוכית?

רעיה עדני: התקציב של הטלוויזיה החינוכית עומד על סדר גודל – הוא משתנה במקצת משנה לשנה – של 150 מיליון שקלים.

רעיה עדני: רוב מוחלט של התקציב הזה מיועד לתפעול, להחזקה של המקום, להחזקה של 184 עובדים.

מכלוף מיקי זוהר: הם היו מוכנים לרדת בחצי מן ההוצאה.

מכלוף מיקי זוהר: יש כאן נציגים של משרד החינוך?

מכלוף מיקי זוהר: אולי תואילו להגיד לי כמה כסף מוקצה ממשרד החינוך לנושא של הטלוויזיה החינוכית?

אסתי פלדמן: למשרד החינוך אין כסף נפרד וייעודי לטלוויזיה החינוכית.

מכלוף מיקי זוהר: אבל יש לזה תקציב.

רעיה עדני: אין.

רעיה עדני: זה מתוקצב בצורה נפרדת.

יערה למברגר קינר: זה לא מתוקצב כך.

יערה למברגר קינר: זה בגלל שהטלוויזיה החינוכית הייתה אמורה להיות יחידת סמך- - -

שולי מועלם-רפאלי: היא גם אמורה לעבור באוגוסט 2018.

שולי מועלם-רפאלי: הטלוויזיה החינוכית לא תוקצבה בתקציב 2018 של משרד החינוך, זה ברור.

יערה למברגר קינר: זה לא תוכנן למסגרת- - - ואין כסף בתקציב משרד החינוך לשנת 2019.

שולי מועלם-רפאלי: בעניין שידורי הספורט אין לכם מעמד?

רעיה עדני: בוודאי שיש.

שולי מועלם-רפאלי: אז תסיימי לומר את מה שיש לך להגיד.

מכלוף מיקי זוהר: יש עוד מישהו שרוצה לומר משהו?

אסתי פלדמן: אני יועצת משפטית בלשכה המשפטית במשרד האוצר.

אסתי פלדמן: מעבר לכל הדברים שרעיה עדני עוררה, יש לנו גם בעיה מבחינת חוק יסודות התקציב, סעיף 40(א), שמדבר על כך שאם אנחנו עכשיו מטילים על משרד החינוך הוצאה נוספת לשנים הבאות אנחנו צריכים למצוא לדבר הזה פעולה מאזנת.

אסתי פלדמן: הממשלה לא תוכל לתמוך בקריאה הראשונה, השנייה והשלישית בחוק שלא מצביע על מקור תקציבי לדבר הזה.

מכלוף מיקי זוהר: אנחנו לפני הקריאה השנייה והשלישית.

מכלוף מיקי זוהר: מה זאת אומרת שלא תוכלו לתמוך?

מכלוף מיקי זוהר: כלומר תתנגדו?

אסתי פלדמן: החוק אוסר על הממשלה לתמוך בהצעת חוק- - -

יערה למברגר קינר: זה לא תואם את סעיף 40(א) לחוק יסודות התקציב.

מכלוף מיקי זוהר: אז תטענו שזה חוק תקציבי?

אסתי פלדמן: לא.

אסתי פלדמן: זה מצריך פעולה מאזנת.

אסתי פלדמן: יש עכשיו ניסיון להחזיר את הפעילות הזאת למשרד החינוך ולהגדיל את התקציב של משרד החינוך.

אסתי פלדמן: נצטרך להגדיל את ההוצאה הממשלתית ונצטרך להוצאה הזאת למצוא פעולה מאזנת.

אסתי פלדמן: פעולה מאזנת – זה אומר להקטין את ההוצאה הממשלתית בדרך אחרת.

מכלוף מיקי זוהר: אני חושב שלא.

מכלוף מיקי זוהר: אם יש היום תקציב בתאגיד של 40 מיליון שקל שמיועד לפעילות הזאת, תוכלו להקטין את הפעילות שם ולהעלות את הפעילות פה.

אסתי פלדמן: אני רוצה להסביר.

אסתי פלדמן: התקציב של התאגיד הוא לא חלק מתקציב המדינה ולכן הוספה של הכנסה בעצם היא לא פעולה מאזנת.

מכלוף מיקי זוהר: אני יושב בוועדת הכספים כמרכז הקואליציה של הוועדה.

מכלוף מיקי זוהר: יש לכם שם כל כך הרבה כסף שאתם יכולים לחסוך, כל כך הרבה כסף מבוזבז שנזרק שם לפח.

אסתי פלדמן: בואו נקבל החלטה לגבי פעולה מאזנת שתביא את המקור התקציבי לדבר הזה.

מכלוף מיקי זוהר: מה לעשות, תתמודדו עם זה.

מכלוף מיקי זוהר: בסדר, מאה אחוז.

מכלוף מיקי זוהר: נציגי משרדי הממשלה, יש עוד מישהו שרוצה לומר משהו?

דנה נויפלד: תאפשר לנו להתייחס לגבי מה שנאמר פה.

דנה נויפלד: דיברתם קודם על העובדה שאחרי התיקון הטלוויזיה החינוכית לא תשדר שידורי חדשות ואקטואליה.

דנה נויפלד: התיקון הזה כבר נעשה, הוא מופיע כבר היום בחוק.

מכלוף מיקי זוהר: היועצת המשפטית של הוועדה כבר עדכנה אותי.

מכלוף מיקי זוהר: היועצת המשפטית של הוועדה, אתי בנדלר, עשתה כל שביכולתה כדי שהדיון הזה יתקיים.

מכלוף מיקי זוהר: הדיון הזה היה ממש בעייתי מבחינת זמנים.

מכלוף מיקי זוהר: היא עסוקה ברפורמת החשמל מפה ועד להודעה חדשה, וממש בתחנונים – אני יכול להגיד?

אתי בנדלר: זה לא היה תחנונים.

אתי בנדלר: אין צורך להתחנן לפניי.

מכלוף מיקי זוהר: זה היה בקשות חוזרות ונשנות – הצלחנו לאתר את השעתיים הללו לדיון החשוב הזה.

מכלוף מיקי זוהר: אני מודה לך, ונשמח להתייחסותך.

אתי בנדלר: אתחיל דווקא במה שרציתי לסיים בו.

אתי בנדלר: כידוע, אני באמת עמוסה, זה אנדרסטייטמנט למה שקורה אצלי עכשיו.

אתי בנדלר: הבהרתי לך בשיחות אתך ועם היועץ המשפט לכנסת שככל שיהיה מדובר בקבלת הצעת החוק הממשלתית כפי שהיא, נצליח להתמודד עם זה, להכין את זה ולהניח את זה בזמן על שולחן הכנסת.

אתי בנדלר: ככל שתבקש להכניס שינויים בהצעת החוק, בלי להביע בכלל עמדה אם הם שינויים חיוביים או שליליים, מצוינים, נפלאים או מה שלא יהיה, באמת בלי להביע עמדה, עצם ההתעסקות בשינויים נוספים – לא אוכל להתעסק עם זה בשל העומס הבלתי רגיל שיש לנו עכשיו לקראת הפגרה והקדימוּת העליונה שנתבקשתי לתת לחוק משק החשמל, שיש שם הרבה מאוד עבודה ואנחנו באמת עוסקים בגיבושי נוסח, להעביר להערות וכיוצא בזה.

אתי בנדלר: על פניה ההצעה שהצעת, אדוני היושב-ראש, מחייבת עיון, מחייבת בדיקה, מחייבת ניסוח.

אתי בנדלר: אתה מדבר למשל על טלוויזיה חינוכית שתמשיך לעבוד במשרד החינוך – ומיד אתייחס לזה לחוד – שתהיה "רזה" יותר, עם תקציב מופחת ותתמקד רק בתכנים מסוימים שאתה מדבר עליהם.

מכלוף מיקי זוהר: תכני ילדים, תכנים חינוכיים.

אתי בנדלר: כל אחד מן הסעיפים האלה מחייב ניסוח, מחייב התייחסות, מחייב לראות איך זה נכנס לחוק עצמו.

אתי בנדלר: זה לא דבר ששולפים את הניסוח שלו מן השרוול, סעיף אחד וגמרנו.

אתי בנדלר: יכול להיות שיש לזה התייחסות בסעיפים מסוימים או אחרים.

אתי בנדלר: זה טעון בדיקה וטעון עבודה.

אתי בנדלר: יכול להיות שההצעה מעולה.

אתי בנדלר: אני באמת לא מדברת לגופו של עניין אלא על החלק הטכני, שאני כרגע לא ערוכה לבצע את זה.

אתי בנדלר: אני רוצה בכל זאת להזכיר לוועדה מדוע מלכתחילה הוחלט להעביר את הטלוויזיה החינוכית לתאגיד השידור הציבורי.

אתי בנדלר: יש בעולם הדמוקרטי בכלל תפיסה שהממשלה לא מחזיקה באמצעי תקשורת והיא לא שולטת על תכנים שמשודרים בטלוויזיה.

אתי בנדלר: כאן זה בעצם משרד ממשלתי ששולט על ערוץ תקשורת.

אתי בנדלר: לכן היה ברור שמאחדים את כל ערוצי הטלוויזיה הציבורית תחת תאגיד השידור הציבורי ומוציאים את הטלוויזיה החינוכית והופכים אותה לערוץ נפרד במסגרת תאגיד השידור הציבורי.

אתי בנדלר: כאן בוודאי ההתעסקות של אותו ערוץ זה תכנים לילדים ולנוער.

אתי בנדלר: זה לא אומר שברגע שהטלוויזיה החינוכית עוברת ממשרד החינוך לתאגיד השידור הציבורי התכנים שלה יהיו פחות איכותיים, פחות מתאימים לילדים ולנוער.

אתי בנדלר: זה ערוץ שכולנו מתברכים בו היום ואני מקווה שאם הוא יעבור לתאגיד השידור הציבורי נתברך בו לא פחות גם בהמשך.

אתי בנדלר: דבר אחרון שאני רוצה לומר, שאלת לגבי תקציבים – שוב, אלה עוד סעיפים שמחייבים התייחסות ובדיקה.

אתי בנדלר: אני אומרת לך בכנות, אדוני היושב-ראש, ואמרתי לך את זה מראש, אמרתי לך את זה מספר פעמים בארבע עיניים ובשש עיניים, זו החלטה של הכנסת, אם היא רוצה כרגע את ביטול הפיצול או שהיא רוצה להתעסק אגב זה בנושאים נוספים.

אתי בנדלר: אני עומדת לרשות הכנסת.

אתי בנדלר: כפי שאמרתי ליועץ המשפטי לכנסת, וביקשתי ממנו להבהיר את זה, הזמן שלי מוקדש לכם.

אתי בנדלר: אתם, הכנסת, מי שקובע מדיניות, תחליטו איך לתעדף את זמני.

אתי בנדלר: אם רוצים את הרפורמה במשק החשמל אני לא יכולה היום להיכנס לשינויים מהותיים בהצעת החוק הזאת.

יערה למברגר קינר: אני ממשרד המשפטים.

יערה למברגר קינר: ההצעה שהוצעה על ידי חבר הכנסת זוהר לגבי הטלוויזיה החינוכית, גם בהמשך לדברים שאמרה עורכת הדין בנדלר, לא ברורה לי עד הסוף.

יערה למברגר קינר: יש כמה חלופות בעניין הזה.

יערה למברגר קינר: יש חלופה אחת, שהיא הצעת החוק הפרטית שהוצעה על ידי חבר הכנסת זוהר, שלגביה עמדת היועץ המשפטי לממשלה היא העמדה שהבענו בוועדת השרים לענייני חקיקה.

יערה למברגר קינר: עמדתנו הייתה שיש מניעה משפטית.

יערה למברגר קינר: זה היה פירוט מסוים של הצעה מסוימת.

יערה למברגר קינר: כרגע הוצעה כאן וריאציה מסוימת, שאני לא בטוחה שאני מבינה את פרטיה.

יערה למברגר קינר: היא לא זהה, וכפי שעורכת הדין בנדלר אמרה, אני לא בטוחה איך היא תנוסח ואיך היא תתורגם.

מכלוף מיקי זוהר: יש לי הצעה אחרת עכשיו.

מכלוף מיקי זוהר: אני מציע הארכה לשנה נוספת ביחד עם קיצוץ משמעותי בהוצאה.

מכלוף מיקי זוהר: הווה אומר, במקום "150 מיליון שקלים" יבוא "80 מיליון שקלים" לשנה אחת.

מכלוף מיקי זוהר: זה שנה שהטלוויזיה החינוכית תוכל כבר להתחיל לעשות את ההתאמות ולהיערך לפעילות במסגרת תקציבית של 80 מיליון שקלים ולא 150 מיליון שקלים כפי שהיא מורגלת.

מכלוף מיקי זוהר: בהוראת השעה יובהר שוב שלא יהיה עיסוק בתוכניות אקטואליה, שיעסקו אך ורק בתוכניות לילדים ולנוער.

אתי בנדלר: אין צורך לומר שוב את מה שהחוק אומר בין כה וכה.

מכלוף מיקי זוהר: כדי שהדברים יהיו ברורים.

מכלוף מיקי זוהר: אנחנו נגיד את זה ונוודא את זה, שיתעסקו בנושאים של חינוך ילדים ונוער.

דנה נויפלד: איך הכנסת תוודא שהם עומדים בהוראות החוק?

מכלוף מיקי זוהר: זה אתם.

מכלוף מיקי זוהר: אתם הרגולטור.

דנה נויפלד: אנחנו לא הרגולטור.

מכלוף מיקי זוהר: אז מי הרגולטור?

אתי בנדלר: זה בדיוק אחת הבעיות של יחידה בתוך משרד, שאין.

רעיה עדני: זה עדיין מעל- - -

מכלוף מיקי זוהר: אז בואו נגדיר "רגולטור".

אתי בנדלר: השר אילטוב הוא השר הממונה עליהם, לכאורה, אולי.

נחמן שי: משרד החינוך הוא לא הרגולטור?

קריאה: הממשלה היא רגולטור.

אתי בנדלר: מי יְבדל, מי יקבע את התוכן?

נחמן שי: חמישים שנים משרד החינוך היה הרגולטור שלהם.

נחמן שי: מה קרה?

נחמן שי: פתאום אתם שואלים מי הרגולטור?

נחמן שי: אין ערוצים שכפופים למשרדים?

נחמן שי: הרגולטור היה משרד החינוך במשך כל השנים והוא עשה את הפיקוח.

נחמן שי: טוב או לא טוב – זאת הייתה העובדה.

מכלוף מיקי זוהר: זו ההצעה.

אסתי פלדמן: אנחנו עדיין נמצאים ברף מעל הסכום של הצעת חוק תקציבית.

מכלוף מיקי זוהר: אז יהיו 51 חברי כנסת שיצביעו בעד.

רעיה עדני: יש כאן כמה סוגיות.

רעיה עדני: אחת, אני לא מכירה מודל שלממשלה יש רגולטור.

רעיה עדני: כל המודל של ערוץ שנשלט על ידי הממשלה הוא מודל מוזר- -

איילת נחמיאס ורבין: הוא מודל שבגללו הקמנו את התאגיד.

רעיה עדני: - -שבגללו יש תאגיד.

רעיה עדני: לכן הסיטואציה לא ברורה לי, מי אמור להיות הרגולטור.

זהר שטלריד-ביטון: זה לא ערוץ תקשורת רגיל.

זהר שטלריד-ביטון: זה ערוץ חינוכי, זה חינוך של ילדים.

קריאה: אני גם לא מבין איך היא הגיעה ל-150 מיליון שקל.

רעיה עדני: מי שאמון כרגע על הטלוויזיה החינוכית הוא משרד החינוך.

מכלוף מיקי זוהר: ברשותכם, נעשה אתנחתה קצרה מענייני הטלוויזיה החינוכית.

מכלוף מיקי זוהר: אני מבקש לסכם את ענייני שידורי הספורט.

מכלוף מיקי זוהר: הובהר לי על ידי התאגיד וגם על ידי גורמים מסוימים, שהתאגיד לא יכול לשאת בעלות הזאת.

מכלוף מיקי זוהר: הוא לא מוכן לשלם את הכסף ולהפחית מתוכניות אחרות לטובת תוכניות ספורט.

מכלוף מיקי זוהר: לכן הפתרון מבחינת התאגיד הוא בהבאת תקציב נוסף.

מכלוף מיקי זוהר: כמובן שזה לא עומד כרגע על הפרק, גם אין לי שום סיכום כזה עם משרדי הממשלה, ולכן לא אוכל להעלות את זה בשלב הזה כי לא אוכל לממש את זה, כי משרדי הממשלה, מן הסתם, צריכים להסכים.

איתן כבל: דרך אגב, אין מניעה חוקית שהוא יוכל לשדר ספורט.

איתן כבל: יש מניעה תקציבית.

איילת נחמיאס ורבין: אנחנו בעד ומחזקים את התאגיד.

מכלוף מיקי זוהר: זה כבר התקדמות.

נתנאל כהן: אין מניעה להגדיל את נתח הספורט.

מכלוף מיקי זוהר: הדבר הבא שנעשה הוא לבדוק את האפשרות, ביחד עם שר התקשורת ועם משרדי הממשלה, ללכת למהלך הזה, לעזור לתאגיד להיות יותר דומיננטי, שחקן מרכזי יותר בשידורי הספורט הישראלי.

מכלוף מיקי זוהר: זה דבר שיכול להוסיף הרבה רייטינג והרבה עניין להרבה מאוד אנשים, שאגב אין להם כסף לרכוש את ערוצי הספורט.

איתן כבל: אם היית מקשיב להצעת החוק שאני הבאתי ולא היית עושה הכול כדי לנטרל אותה אולי היא הייתה יוצרת פתרון.

מכלוף מיקי זוהר: איזו הצעת חוק?

אתי בנדלר: זו הצעת חוק שהוגשה במסגרת חוק ההסדרים בשנה שעברה.

איתן כבל: הצעת חוק על must sell.

איתן כבל: היא הייתה אמורה, בין היתר, לייצר תחרות להורדת מחירים.

איתן כבל: אבל לא משנה.

מכלוף מיקי זוהר: בעניין שידורי הספורט, עד שלא נצליח להגיע לסיכום עם הממשלה, בשלב זה – זה לא רלוונטי.

מכלוף מיקי זוהר: אנחנו חוזרים לעניין הטלוויזיה החינוכית.

איתן כבל: אני מבקש להעיר הערה, שהפרוטוקול יידע.

איתן כבל: בשורה התחתונה, צריך לומר ש"פרטנר" בסוף קנו את הזכויות.

איתן כבל: בעקבות העבודה שלנו בסוף השוק התעשת.

איילת נחמיאס ורבין: השוק נבהל והתעשת.

מכלוף מיקי זוהר: יכול להיות שעזרנו.

איתן כבל: חד-משמעית כן.

אתי בנדלר: השאלה אם הוא לא יחזור לסורו.

איתן כבל: את צודקת.

איתן כבל: זאת הבעיה.

שולי מועלם-רפאלי: ואיך הם מעבירים לאחרים.

איילת נחמיאס ורבין: אגב, חלק מן הבעיה היא מחירי הזכויות של הליגות.

איילת נחמיאס ורבין: לא הכול זה השוק הישראלי.

אתי בנדלר: רעיה עדני, את רוצה לחזור שוב על הטענה שלך שמדובר בהצעת חוק תקציבית אם המעבר של הטלוויזיה החינוכית לתאגיד השידור יידחה בשנה?

מכלוף מיקי זוהר: ובנוסף שסכום ההוצאה יקוצץ ב-50%.

אתי בנדלר: התקציב שלו לא מעוגן בחקיקה אז אני לא יכולה כרגע לעגן את זה בחקיקה.

רעיה עדני: התקציב של הטלוויזיה החינוכית הוא בחוק התקציב השנתי והוא לא נמצא בחקיקה אחרת, ככל שאני מכירה.

נחמן שי: הוא קיים או לא קיים?

רעיה עדני: אין תקציב.

רעיה עדני: אין סעיף כזה.

שולי מועלם-רפאלי: יש 40 מיליון שקל לטלוויזיה החינוכית בתוך התאגיד.

שולי מועלם-רפאלי: תסבירי לאנשים פשוטים.

רעיה עדני: התקציב של התאגיד הוא לא חלק מתקציב המדינה.

רעיה עדני: מדובר בתקציב נפרד לתקציב המדינה, שנמצא בצד ההכנסה.

רעיה עדני: לכן כל העברה של התקציב מהצד של ההכנסה לצד ההוצאה מחייבת פעולה מאזנת בצד ההוצאה.

רעיה עדני: בכל מקרה, אני אומרת לכם כמי שדואגים- - -

רעיה עדני: הוא לא מקבל את זה.

רעיה עדני: זה חלק מן החוק שלו.

רעיה עדני: האופן שבו הוא מקבל את התקציבים הוא דרך הכנסות המדינה והוא לא חלק מתקציב הממשלה.

נחמן שי: אני מבין, אבל כשהם ייסגרו אז התאגיד יקבל את התקציב?

קריאה: ב-15- - -

שולי מועלם-רפאלי: לו יצויר שהטלוויזיה החינוכית לא עוברת לתאגיד, איפה נשארים 40 מיליון השקלים האלה?

נחמן שי: בקופת המדינה.

מכלוף מיקי זוהר: אני מבקש לשאול כמה שאלות.

מכלוף מיקי זוהר: כרגע מוציאים על הטלוויזיה החינוכית 150 מיליון שקל בשנה.

מכלוף מיקי זוהר: מאיפה הכסף יוצא עכשיו?

רעיה עדני: הכסף נמצא בתקציב משרד החינוך.

יגאל קטן: איפה הסכום הזה של 150 מיליון שקל?

מכלוף מיקי זוהר: אנחנו מדברים על שנת 2018.

מכלוף מיקי זוהר: בתקציב משרד החינוך יש 150 מיליון שקל?

רעיה עדני: לא.

רעיה עדני: יש 90 מיליון שקל.

דנה נויפלד: הוא תוקצב באופן יחסי לחלק מן השנה.

מכלוף מיקי זוהר: בשנת 2019 אין תקציב.

מכלוף מיקי זוהר: אם נקבל כאן החלטה לתת ארכה של שנה, הווה אומר שבשנת 2019 יש חוסר תקציבי במשרד החינוך לטובת הטלוויזיה החינוכית.

קריאה: חצי מ-2018.

שולי מועלם-רפאלי: לא חצי.

שולי מועלם-רפאלי: נותרה עוד רבע שנה.

מכלוף מיקי זוהר: בשנת 2019 בין כה וכה – יאשר לי טל גן-צבי – יש סכום של 50 מיליון שקל במשרד החינוך לטובת העניין הזה, הסכום קיים.

רעיה עדני: אני לא מכירה את זה.

מכלוף מיקי זוהר: איפה טל גן-צבי ממשרד החינוך?

מכלוף מיקי זוהר: יש תקציב במשרד החינוך שמופנה לטלוויזיה החינוכית.

רעיה עדני: יש תקציב בתאגיד של 40 מיליון שקל.

מכלוף מיקי זוהר: בנוסף לזה יש גם 40 מיליון שקל בתאגיד.

רעיה עדני: אסביר.

רעיה עדני: יש תקציב להפקות.

רעיה עדני: אין כלל וכלל תקציב תפעול לטלוויזיה החינוכית.

מכלוף מיקי זוהר: לא משנה.

מכלוף מיקי זוהר: ניקח את 40 מיליון השקלים הללו ונסיט אותם לטובת הטלוויזיה החינוכית בשנת 2019.

רעיה עדני: מי שדואג באמת לְמה שהילדים והצופים יראו על גבי המסכים לא יכול לקחת תקציב שמיועד להפקות של תוכניות ולשלם בו משכורות לעובדי חשבות ומזכירות, לשכר דירה, להוצאות שוטפות.

רעיה עדני: אני לא מבינה את ההצעה על הבסיס הזה.

מכלוף מיקי זוהר: יש 50 מיליון שקל שמועברים ממשרד החינוך לטלוויזיה החינוכית, ובנוסף יש 40 מיליון שקל בתאגיד לטובת הטלוויזיה החינוכית.

מכלוף מיקי זוהר: אני רוצה לקחת את שני הסכומים הללו, לשים אותם בשנת 2019 ולאפשר לטלוויזיה החינוכית לחיות עוד שנה.

מכלוף מיקי זוהר: הם כמובן יצטרכו להתאים את עצמם תקציבית לעניין הזה.

אסתי פלדמן: תוקצבו רק 50 מיליון שקל בשנה.

מכלוף מיקי זוהר: הם יקצצו ל-90 מיליון שקל.

אסתי פלדמן: בשנת 2018 הם תוקצבו עד אמצע השנה.

מכלוף מיקי זוהר: הם ירדו בשנת 2019 ל-90 מיליון שקל, בסדר, הם יקצצו את התקציב.

שולי מועלם-רפאלי: הציגה גברת אורנה שמחון, מנהלת המחוז, תוכנית להתייעלות.

שולי מועלם-רפאלי: היא דיברה על הסכומים.

שולי מועלם-רפאלי: היא הציגה תוכנית מאוד מסודרת ומאורגנת.

שולי מועלם-רפאלי: שואל חבר הכנסת מיקי זוהר שאלה לגיטימית: האם יכולה להיות מציאות שבה אנחנו נותנים להם שנה נוספת, שבה היא מנסה ליישם את התוכנית הזאת, בלי כסף מעבר למה שממילא יש, 50 מיליון השקלים שיש במשרד החינוך, ו-40 מיליון השקלים שיעברו, במקום לתאגיד, למשרד החינוך?

שולי מועלם-רפאלי: אדוני, אני מניחה שברור פה לכולם שהכסף הזה צריך כולו להגיע לטובת פעילות הטלוויזיה החינוכית.

נחמן שי: לטובת הפקות.

רעיה עדני: פעילות הטלוויזיה החינוכית והפקות – זה לא אותו דבר.

רעיה עדני: פעילות הטלוויזיה החינוכית – יש 184 עובדים שצריך לשלם להם משכורת.

רעיה עדני: זה עולה הרבה מאוד כסף.

מכלוף מיקי זוהר: מישהו שם יצטרך לעשות סדר, לעשות תוכנית לפרישה מסודרת ולצמצם דברים כדי שההוצאה תרד ל-90 מיליון שקל.

מכלוף מיקי זוהר: פשוט.

רעיה עדני: גברת אורנה שמחון הציגה גם בפניי את התוכנית שלה.

מכלוף מיקי זוהר: קובעים כעובדה שיש 90 מיליון שקל.

רעיה עדני: התוכנית שלה תלויה בהרבה מאוד הסכמות ובתוספות תקציביות שאין להן מקור.

רעיה עדני: אני לא מכירה שהתוכנית הזאת מחזיקה מים.

מכלוף מיקי זוהר: אם הם יורידו את האקטואליה הם יתייעלו יפה מאוד.

אתי בנדלר: אני מניחה שאין להם אקטואליה כי אסור להם לפי החוק לשדר שידורי אקטואליה.

רעיה עדני: אני לא מכירה תוכנית שתשמור על האיכות של הטלוויזיה החינוכית.

אתי בנדלר: יש פה מישהו מן המנהלים של הטלוויזיה החינוכית?

אתי בנדלר: אני לא מאמינה שאתם מפרים את החוק.

יגאל קטן: אנחנו מהעובדים.

שולי מועלם-רפאלי: אני רוצה להגיד דבר נוסף.

שולי מועלם-רפאלי: בתוך הקערה הגדולה הזאת שאנחנו נכנסים אליה עכשיו צריך לזכור גם את הצד השני.

שולי מועלם-רפאלי: הרי את בעצמך אמרת שיש 184 עובדים.

שולי מועלם-רפאלי: בסוף גם זה משהו שנצטרך להתעסק בו, בסוף או בהתחלה.

שולי מועלם-רפאלי: סביב השולחן הזה אני מניחה שלאף אחד אין שאלה שהעובדים לא ייזרקו לכלבים, בטח בקרב חברי הכנסת שיושבים פה.

יגאל קטן: לא בטוח.

שולי מועלם-רפאלי: סבלנות, חברים, תנו לי רגע.

שולי מועלם-רפאלי: בדרך כלל אני לא צריכה עזרה, ואם אני צריכה אני יודעת לבקש אותה.

שולי מועלם-רפאלי: האם הדרך הזאת, האם שאלת עתידם של העובדים היא לא גם נקודה בשאלה הגדולה האם להשאיר את הטלוויזיה החינוכית עוד שנה במשרד החינוך?

שולי מועלם-רפאלי: אולי גם זה חלק מאותו תהליך שהציגה אורנה שמחון.

שולי מועלם-רפאלי: שאלתי.

שולי מועלם-רפאלי: עכשיו את עונה ואני שותקת.

רעיה עדני: אגיד.

רעיה עדני: אני מכירה את התוכנית שהציגה גברת אורנה שמחון.

רעיה עדני: יש לי הרבה שאלות והרבה תהיות לגביה.

רעיה עדני: אני חושבת שהיא לא תעבוד.

רעיה עדני: אם אורנה שמחון רוצה בנוכחות חברי הכנסת, בשמחה רבה, נעבור סעיף-סעיף ואראה לכם בדיוק את הבעיות בתוכנית שלה.

רעיה עדני: אני לא חושבת שלקחת כסף מהפקות ולהעביר אותו לתפעול שוטף של הטלוויזיה החינוכית זה לטובת הציבור ולטובת ילדי ישראל.

רעיה עדני: ילדי ישראל צריכים לראות כמה שיותר תוכניות על המסך.

רעיה עדני: העובדים – זה סוגיה רגישה וכואבת.

רעיה עדני: אנחנו נמצאים בדיונים ארוכים מאוד עם כל העובדים של הטלוויזיה החינוכית.

רעיה עדני: כבר הצענו הצעות מפליגות.

יגאל קטן: את מציגה את העניין כאילו זה רק משכורות.

יגאל קטן: זה לא רק משכורות.

יגאל קטן: אנחנו מפיקים תוך כדי.

רעיה עדני: בשביל לדאוג לעתידם גם נמשיך ונעשה את זה ונגיע לסיכומים, אני מקווה, בימים הקרובים.

רעיה עדני: אנחנו נמצאים ממש בקצוות סופיים.

רעיה עדני: אני חושבת שדחייה, ככל שלא מסדירים את העתיד של הטלוויזיה החינוכית לאורך זמן, עומדת בניגוד לאינטרס של העובדים.

רעיה עדני: הם חיים באי-ודאות כבר מספר רב של חודשים, יש שיגידו שנים.

רעיה עדני: אני חושבת שלהאריך את האי-ודאות הזאת זה לא טוב.

יגאל קטן: רגע, אבל מי גורם לכל זה?

יגאל קטן: מי גורם לכל האי-ודאות הזאת?

רעיה עדני: זה לא הוגן כלפי אף אחד.

רעיה עדני: פרט לכך שצריך למצוא לכך מקורות תקציביים שאני לא מכירה.

יהושע ברקן שטכלברג: אני ממחלקת הדיגיטל בטלוויזיה החינוכית.

יהושע ברקן שטכלברג: קודם כול, אני כבר מפוטר.

יהושע ברקן שטכלברג: זאת אומרת, אי-ודאות?

יהושע ברקן שטכלברג: לא, אני כבר מפוטר.

יהושע ברקן שטכלברג: נורא חורה לי שאתם מדברים על מעבר ועל הטמעה.

יהושע ברקן שטכלברג: אין פה שום מעבר ושום הטמעה.

יהושע ברקן שטכלברג: יש פה סגירה של גוף אחד ופתיחה של גוף אחר.

יהושע ברקן שטכלברג: לכל דבר מן הדברים האלה יש מחיר.

יהושע ברקן שטכלברג: את כל המחירים האלה נשלם ובסוף נישאר עם משהו שהוא לא חלק ממשרד החינוך.

יהושע ברקן שטכלברג: אתם יכולים לקרוא תיגר על משרד החינוך ולהגיד: "משרד החינוך לא יחנך את ילדי ישראל," אבל אתם לא יכולים להגיד שיש גוף אחר שידאג לזה טוב יותר.

יהושע ברקן שטכלברג: זה הכול.

איילת נחמיאס ורבין: אני לא מבינה משהו.

איילת נחמיאס ורבין: הרי עובדי הטלוויזיה החינוכית, ככל שאני זוכרת, הם עובדי המדינה.

איילת נחמיאס ורבין: למעשה הם לא אמורים להיות מפוטרים אלא אמורים להיות מושמים במקומות אחרים.

יגאל קטן: אמורים, אבל לא הובטח לנו שום דבר.

שולי מועלם-רפאלי: חלקם בפרישה וחלקם בהסכמה.

שולי מועלם-רפאלי: זה כמו עובדי רשות השידור.

יגאל קטן: לא הובטח לנו שום דבר.

איילת נחמיאס ורבין: בשום פנים ואופן הם לא כמו עובדי רשות השידור.

איילת נחמיאס ורבין: זה ממש לא אותו דבר.

יגאל קטן: אנחנו גם לא מקבלים משכורות כמו עובדי רשות השידור.

נחמן שי: הרי ממשיכים לשלם משכורות לעובדים.

נחמן שי: נכון?

נחמן שי: לא כולם מפוטרים.

נחמן שי: מאיפה הכסף?

נחמן שי: הכסף הזה כבר קיים.

נחמן שי: אתם לא מפטרים, אז יש לכם כסף למשכורות, אז שיעבדו.

רעיה עדני: אנחנו הולכים על מתווה מסוכם, שרוב מוחלט של העובדים הולך לתוכנית פרישה.

ישעיהו פורסטנברג: עם מי זה מסוכם, סליחה?

נחמן שי: אתם אמרתם שממשיכים לעבוד.

רעיה עדני: אנחנו בדיונים למתווה מוסכם.

נחמן שי: עם מי סיכמתם?

רעיה עדני: לא סיכמנו עדיין.

זהר שטלריד-ביטון: אולי סיכמו את זה מאחורי הקלעים.

נחמן שי: אה, לא סיכמתם.

נחמן שי: אז את מודיעה עכשיו לעובדים שהם מפוטרים?

נחמן שי: זה המעמד?

רעיה עדני: לא, אני לא מפטרת אף אחד.

רעיה עדני: אין שום כוונה לפטר אף אחד.

נחמן שי: אם את לא מפטרת אז את משלמת להם משכורות.

נחמן שי: כבר דיברתי אתך.

רעיה עדני: אנחנו נמצאים במשא ומתן ארוך.

נחמן שי: הם אמרו שהם ממשיכים לקבל משכורת כדי שלא יעזקו ואז הכול יהיה בסדר.

נחמן שי: הרי אתם לא רוצים 180 אנשים שישכבו לפני המשרד של השר כחלון, נכון?

נחמן שי: אתם לא אוהבים את זה.

נחמן שי: אז הם ממשיכים לקבל משכורת, אבל במקום שיקבלו משכורות ולא יעבדו אז שיקבלו משכורות ויעבדו.

נחמן שי: הוא נותן להם עכשיו תקציב הפקות.

זהר שטלריד-ביטון: איך אתם כהורים לילדים צעירים מסוגלים – אני מייצגת כאן צופים של הטלוויזיה החינוכית, אני אמא לארבעה ילדים, רופאה ובאתי לייצג כאן הרבה צופים וילדים, שחלקם מעוטי יכולת ולא יכולים להרשות לעצמם לצפות בכל ערוצי הטלוויזיה המסחריים.

זהר שטלריד-ביטון: איך את מסוגלת כאישה צעירה, אמא לילדים, ללכת למהלך כזה שיגרור סגירה של ערוץ טלוויזיה כל כך נהדר?

זהר שטלריד-ביטון: התכנים שמשודרים שם הם חסרי תקדים.

רעיה עדני: אנחנו לא סוגרים את הטלוויזיה החינוכית אלא סוגרים את המערך ומעבירים לתאגיד.

נחמן שי: אבל אתם לא מעבירים את העובדים.

רעיה עדני: לא סוגרים את השידור החינוכי.

זהר שטלריד-ביטון: אתם הורסים משהו טוב.

נחמן שי: אתן משלות את עצמכן או שאתן לא יודעות על מה אתן מדברות?

נחמן שי: אתם סוגרים את הטלוויזיה החינוכית.

נחמן שי: נקודה.

נחמן שי: זה הכול.

נחמן שי: מה זה הקשקוש הזה?

יהושע ברקן שטכלברג: בדיוק, זה מה שאתם עושים.

יהושע ברקן שטכלברג: יש אנשים שיצרו את הטלוויזיה החינוכית ואתם שולחים אותם הביתה.

יהושע ברקן שטכלברג: זה הכול.

יהושע ברקן שטכלברג: חד-משמעית.

נחמן שי: כדי להשלות את העובדים אמרתם להם שהם ימשיכו לקבל משכורות.

נחמן שי: עכשיו את אומרת להם שהם הולכים הביתה.

מכלוף מיקי זוהר: אני רוצה להגיד על מה אנחנו מדברים און-דה-רקורד.

מכלוף מיקי זוהר: מאחר ויש טענה של הממשלה שמדובר במשהו בניגוד לחוק יסודות התקציב – זו משוכה שקשה לי לדלג מעליה.

מכלוף מיקי זוהר: טענה של חוק תקציבי – זה סוגיה שאני כן יכול לדלג עליה: 51 חברי כנסת שיצביעו בעד ואז החוק יהיה בתוקף.

מכלוף מיקי זוהר: אבל טענה על ניגוד לחוק יסודות התקציב אני לא יודע לנצח.

מכלוף מיקי זוהר: יש גם הפסדים בבית הזה, לא רק ניצחונות.

מכלוף מיקי זוהר: לכן על העניין הזה אין לי תשובה כרגע מאחר והיועצת המשפטית של הוועדה צריכה לערוך בדיקה.

מכלוף מיקי זוהר: אני מציע שאחד מחברי הכנסת ינסח הסתייגות, שדיברנו עליה, להארכה של שנה בתקציב של 90 מיליון שקלים בשנה.

מכלוף מיקי זוהר: גם הארכה בשנה, אבל גם סכום שלא יעלה על 90 מיליון שקלים.

מכלוף מיקי זוהר: אנחנו נעביר את הצעת החוק על ביטול הפיצול וההסתייגות תעלה למליאה.

מכלוף מיקי זוהר: עד אז נוכל לבדוק האם זה בניגוד לחוק יסודות התקציב או לא בניגוד לו.

מכלוף מיקי זוהר: אם זה לא בניגוד, אני מעריך שיהיה לזה רוב של 51 חברי כנסת במליאה והטלוויזיה החינוכית תקבל שנה נוספת של חיים עם תקציב של 90 מיליון שקלים, עד אשר נראה מה קורה.

שולי מועלם-רפאלי: אני מזכירה לך שזה צריך להיות 51 חברי - - -.

מכלוף מיקי זוהר: אני מעדיף ששולי מועלם-רפאלי תנסח את ההסתייגות.

שולי מועלם-רפאלי: לא, עדיף שנחמן שי ינסח אותה.

מכלוף מיקי זוהר: את מעדיפה שזה יהיה הסתייגות של אדם מן האופוזיציה?

מכלוף מיקי זוהר: ברור.

מכלוף מיקי זוהר: אני לא יודע אם זה יקל עלינו להעביר את ההסתייגות.

מכלוף מיקי זוהר: לכן אני מעדיף שההסתייגות תנוסח דווקא על ידי חבר מן הקואליציה.

מכלוף מיקי זוהר: אם את לא רוצה, שולי מועלם, אז אני אנסח את ההסתייגות, אבל אני לא יודע אם זה בסדר שאני כיושב-ראש הוועדה אנסח הסתייגות.

איילת נחמיאס ורבין: מה זאת אומרת?

איילת נחמיאס ורבין: מה חבר הכנסת דיכטר עשה בחוק פתיחת מלחמה אם לא לנסח הסתייגות בשמו?

איילת נחמיאס ורבין: מה זה קשור?

מכלוף מיקי זוהר: אנסח את ההסתייגות באופן כללי ולאחר מכן היועצת המשפטית תנסה לנסח את זה באופן משפטי עד להצבעה הלילה.

נחמן שי: בסדר, אנחנו נתמוך בזה.

אתי בנדלר: לא תהיה הצבעה הלילה, שלא תהיה טעות.

אתי בנדלר: במקרה הטוב זה יהיה ביום רביעי.

אתי בנדלר: גם את זה אמרתי לך מראש.

מכלוף מיקי זוהר: בסדר.

מכלוף מיקי זוהר: עד יום רביעי ננסח את זה משפטית.

אתי בנדלר: אני רוצה לומר משהו על הפרוצדורה.

אתי בנדלר: קודם כול צריכה להיות הצבעה להצעה קונקרטית.

אתי בנדלר: ההצעה צריכה ליפול, לא להתקבל, ורק אז יכול מגיש ההצעה לבקש לרשום אותה כהסתייגות, ואז היא עולה למליאה.

מכלוף מיקי זוהר: כלומר, צריך להפיל אותה.

שולי מועלם-רפאלי: בוודאי, כדי להעלות אותה למליאה חייבים להפיל אותה בוועדה.

אתי בנדלר: אני רוצה לומר עוד משהו בעניין הזה.

אתי בנדלר: מדובר על תיקון עקיף לחוק השידור הציבורי.

אתי בנדלר: אם אני מבינה נכון, אמר היושב-ראש שאם מישהו יטען טענת נושא חדש על הנושא הזה אז הוא יכנס את הוועדה וידחה את טענת הנושא החדש.

אתי בנדלר: מהותית, ברור שמדובר בנושא חדש, וגם את זה עליכם לקחת בחשבון, שגם אם אף אחד מחברי הכנסת או נציגי הממשלה לא יטען לנושא חדש זה לא אומר שזה לא נושא חדש, והמשמעויות של זה, אני מניחה, ברורות לכם.

אתי בנדלר: בהנחה שבכל זאת ההצעה הזאת עולה, יש את סעיף 120 לחוק השידור הציבורי – שאותו בכלל לא מתקנים בהצעת החוק הזאת אלא רק את תיקון מספר 8 – שקובע כדלקמן: "הטלוויזיה הלימודית תפסיק את שידוריה שנה ושלושה וחודשים לאחר יום התחילה (בפרק זה – יום המעבר), והחל ביום המעבר יקיים תאגיד השידור הישראלי שידורים בערוץ לילדים ונוער כאמור בסעיף 63(ב)(2)".

אתי בנדלר: אתה בעצם מציע, אדוני היושב-ראש, שבמקום "שנה ושלושה חודשים" יהיה "שנתיים ושלושה חודשים"- -

מכלוף מיקי זוהר: לא סתם את אחת מן היועצות המשפטיות הכי טובות, אם לא ה... לא נעים לי מאיל ינון ולכן אני מסייג.

מכלוף מיקי זוהר: את אלופה.

אתי בנדלר: אחרי שהתלוצצנו אז אפשר להמשיך הלאה.

אתי בנדלר: .. - - ולהוסיף הוראה נוספת, שהחל ב-15 באוגוסט 2017 התקציב השנתי של הטלוויזיה החינוכית לא יעלה על 90 מיליון ש"ח.

אתי בנדלר: בקשר לנושא הזה הייתה טענה, מעבר לכך שזו הצעה תקציבית, ומיד נבקש פירוט בקשר לעניין הזה- -

מכלוף מיקי זוהר: הסתייגות תקציבית.

אתי בנדלר: אם היא תיהפך להסתייגות.

אתי בנדלר: כרגע היא הצעה תקציבית.

אתי בנדלר: אם היא לא תתקבל ותהפוך להסתייגות היא תהיה הסתייגות תקציבית.

אתי בנדלר: - - מעבר לכך, נטענה טענה שמדובר בהוראה שעומדת בניגוד לחוק יסודות התקציב.

אתי בנדלר: אבקש לפרט בקשר לעניין הזה.

אתי בנדלר: השאלה היא, אם באמת הצעת החוק עומדת בניגוד לחוק יסודות התקציב, האם אדוני ימשוך אותה במקרה כזה או לא, אחרי שהטענה הזאת תיבדק.

מכלוף מיקי זוהר: בצער, אבל כנראה איאלץ למשוך אותה.

אתי בנדלר: הבנתי.

אתי בנדלר: אז אני מבקשת לפרט עכשיו – קודם כול אני מבקשת הערות להצעה של חבר הכנסת מיקי זוהר כפי שהצגתי עכשיו.

אתי בנדלר: דבר שני, אני מבקשת להתייחס לנושא של תקציביוּת ההצעה והטענה שהיא עומדת בניגוד לחוק יסודות התקציב.

שולי מועלם-רפאלי: כשאתן מתייחסות לדברים שאמרה גברת אתי בנדלר היועצת המשפטית, אני מבקשת שתזכרו גם את מה שאמרתי, שבחוק מדובר על כך שהטלוויזיה החינוכית תפסיק את שידוריה.

שולי מועלם-רפאלי: לא מדובר על כך שהיא נסגרת.

שולי מועלם-רפאלי: לכן יש את שאלת העובדים.

שולי מועלם-רפאלי: העובדים לא הולכים לאיזו תהום נשייה, לא מבחינתכם, ובטח לא מבחינתנו.

אסתי פלדמן: מעולם לא הייתה כוונה כזאת.

שולי מועלם-רפאלי: לכן עולה פה גם השאלה הזאת.

שולי מועלם-רפאלי: בשאלת התקציב עולה גם הצורך שלנו, של המדינה – מדובר פה על עובדי מדינה – להשים אותם במקום כלשהו או להפריש אותם בהסכמי פרישה.

שולי מועלם-רפאלי: שוב, זה חלק מאותה ראייה תקציבית סביב הפסקת שידורי הטלוויזיה החינוכית ולא סגירת הטלוויזיה החינוכית.

שולי מועלם-רפאלי: כך כתוב בחוק.

ישעיהו פורסטנברג: אם אפשר להוסיף רק לגבי עניין העובדים.

ישעיהו פורסטנברג: אני במאי ראשי בטלוויזיה החינוכית.

ישעיהו פורסטנברג: יש לי מה לומר גם בעניין התכנים אבל בקטע הזה, מה שנאמר פה כרגע, אין הסכמה של יותר מעובדים בודדים מאוד לצאת לפרישה.

ישעיהו פורסטנברג: צריך לקחת את זה בחשבון ולרשום את זה בגדול.

מכלוף מיקי זוהר: הממשלה תתייחס בבקשה להצעה שלי שצפויה להפוך להסתייגות.

חגית ברוק: יש לי הערה קטנה.

חגית ברוק: היועצת המשפטית של הוועדה הזכירה את תיקון סעיף 120 לחוק השידור הציבורי.

חגית ברוק: אציין רק שצריך להיות תיקון גם לסעיף 80, שהוא סעיף התקציב, שכיום מתייחס לתקציב של התאגיד כמי שכולל החל מאמצע שנת 2018 את 40 מיליון השקלים.

מכלוף מיקי זוהר: את מדברת על הפחתת 40 מיליון השקלים מתקציב התאגיד?

מכלוף מיקי זוהר: אז נוסיף את זה בהסתייגות.

חגית ברוק: מדובר על תיקון לסעיף 80.

חגית ברוק: אני לא יודעת לומר כרגע את הסכומים.

אתי בנדלר: אני צריכה שאתם תגידו את ההפחתות.

חגית ברוק: כרגע הסעיף בשנת 2018 נותן- -

אתי בנדלר: - -את החלק היחסי מתוך 40 מיליון השקלים, לשלושה וחצי חודשים.

אתי בנדלר: מישהו צריך לעשות חישוב, ואז יש גם תקציב לשנת 2019.

מכלוף מיקי זוהר: טוב, נוסיף את זה בהסתייגות.

מכלוף מיקי זוהר: ומה לגבי הכסף של משרד החינוך?

מכלוף מיקי זוהר: יש שם 50 מיליון שקל שנועדו לטלוויזיה החינוכית.

יערה למברגר קינר: מבחינה חוקית הטלוויזיה החינוכית הייתה אמורה לסיים את שידוריה ב-15 באוגוסט ולכן להבנתי, על פי המידע שנמסר לי, היא לא תוקצבה אחרי 15 באוגוסט.

יערה למברגר קינר: לכן להבנתי אין כסף במשרד החינוך.

יערה למברגר קינר: כך אני הבנתי, זה המידע שהועבר אליי.

אתי בנדלר: זה הנוסח שהחוק משתמש בו היום.

יגאל קטן: מה זה אומר?

יגאל קטן: שהעובדים נשארים במקום שלהם וזהו, ולא משדרים?

יגאל קטן: מה זה אומר?

מכלוף מיקי זוהר: יש התייחסות נוספת של הממשלה להצעה?

רעיה עדני: אני מבקשת לומר כמה דברים.

רעיה עדני: דבר אחד, מדובר בקביעה של תקציב ממשלתי, של משרד ממשלתי, בחוק.

רעיה עדני: מדובר במהלך שנוגד את האופן שבו תקציב המדינה עובד היום ואת המבנה החוקי של תקציב המדינה.

מכלוף מיקי זוהר: אתם טוענים שזה נגד חוק יסודות התקציב?

רעיה עדני: אני לא מכירה דרך שבה משרד ממשלתי מתוקצב בחוק אחר.

מכלוף מיקי זוהר: אבל אתם חוזרים על הטענה הזאת, או לא?

מכלוף מיקי זוהר: אתם העליתם טענה כזאת לפני כמה דקות.

מכלוף מיקי זוהר: האם אתם עומדים על הטענה הזו או לא?

מכלוף מיקי זוהר: תסבירו.

אסתי פלדמן: הטענה שטענו לגבי סעיף 40(א) לחוק יסודות התקציב לא רלוונטית להצעה החדשה שבה ההארכה היא לשנה אחת בלבד.

מכלוף מיקי זוהר: אז אין את הטענה הזאת.

אתי בנדלר: איזו טענה לא רלוונטית?

רעיה עדני: לגבי הנומרטור, סעיף 40(א), כי זה חד-פעמי.

אסתי פלדמן: הטענה הזאת לא רלוונטית להצעה החדשה.

אתי בנדלר: אני לא יודעת מה זה נומרטור.

אתי בנדלר: הטענה שזה בניגוד לחוק יסודות התקציב?

אסתי פלדמן: כן.

אסתי פלדמן: הטענה שטענתי שההצעה איננה עומדת בתנאי סעיף 40(א) לחוק יסודות התקציב עד שנמצא פעולה מאזנת.

אסתי פלדמן: הטענה שלי רלוונטית רק לשנים שאחרי.

אתי בנדלר: כלומר לשנת 2019?

אסתי פלדמן: ככל שיש הצעה עכשיו להאריך את הפעילות בשנה בלבד, הטענה הזאת איננה רלוונטית ולכן אנחנו חוזרים בנו מן הטענה לגבי סעיף 40(א).

אסתי פלדמן: עדיין צריך מקור תקציבי לדבר הזה.

רעיה עדני: זה לא נוגד את הנומרטור אך זה מחייב מקור תקציבי של 90 מיליון שקל, שאני לא מכירה שקיים.

איתן כבל: בקיצור, הגעת לקיר.

איתן כבל: בבקשה, תעקוף אותו.

מכלוף מיקי זוהר: לא כזה קיר.

מכלוף מיקי זוהר: האם יש סיכום בין משרד האוצר לבין משרד החינוך על 50 מיליון שקל לטובת הטלוויזיה החינוכית לאחר שהיא נסגרת?

רעיה עדני: יש סיכום.

רעיה עדני: מדובר על כסף להפקות בלבד.

מכלוף מיקי זוהר: אבל יש סיכום כזה?

רעיה עדני: יש סיכום.

מכלוף מיקי זוהר: האם יש בתאגיד השידור 40 מיליון שקל לטובת השידורים של הטלוויזיה החינוכית?

רעיה עדני: כן.

מכלוף מיקי זוהר: האם 40 מיליון שקל ועוד 50 מיליון שקל שווה 90 מיליון שקל?

רעיה עדני: לא.

רעיה עדני: אסביר לך למה.

רעיה עדני: בצד ההוצאה – לא.

איילת נחמיאס ורבין: בדרך כלל.

איילת נחמיאס ורבין: ..

מכלוף מיקי זוהר: זה מתמטיקה מן הסוג הכי מוזר ששמעתי.

מכלוף מיקי זוהר: אפשר לנסח את ההצעה?

מכלוף מיקי זוהר: אני רוצה להצביע עליה.

אסתי פלדמן: אני יכולה להוסיף הערה?

אסתי פלדמן: תודה.

אסתי פלדמן: עוד לא ראינו את הנוסח, מה בדיוק רוצים להציע.

אסתי פלדמן: אני יודעת שבהצעה הפרטית המקורית הייתה התייחסות להוצאה של התקציב הזה מתקציב המדינה וכיוצא באלה.

אסתי פלדמן: זה דבר שסותר את חוק-יסוד: משק המדינה.

אסתי פלדמן: אי אפשר להוציא תקציב של משרד ממשלתי מחוץ לתקציב המדינה.

אסתי פלדמן: אבל אני לא רואה את הפרטים של הנוסח שאתם מדברים עליו עכשיו ולכן אני לא יכולה להגיב.

מכלוף מיקי זוהר: אז אנחנו ננסח.

אתי בנדלר: אני לא כותבת את זה בחוק.

אתי בנדלר: רגע, יש כאן משהו שאולי אני פספסתי.

אסתי פלדמן: אני חושבת שלא.

אסתי פלדמן: זה היה בהצעת החוק הפרטית המקורית.

רעיה עדני: אבל היא לא מתוקצבת.

רעיה עדני: אין לה כסף בסעיף התקציבי.

מכלוף מיקי זוהר: אני יכול לסיים את דבריי?

מכלוף מיקי זוהר: לא יעלה על 90 מיליון שקלים.

מכלוף מיקי זוהר: 40 מיליון שקלים מן הכסף שהוקצה לתאגיד יוקצו לטובת פעילות הטלוויזיה החינוכית ביחד עם 50 מיליון שקלים שאתם התחייבתם למשרד החינוך.

מכלוף מיקי זוהר: במקום לתת את זה למשרד החינוך, תנו את זה לטלוויזיה החינוכית.

מכלוף מיקי זוהר: פשוט מאוד.

רעיה עדני: אין את זה.

מכלוף מיקי זוהר: אבל הבטחתם 50 מיליון שקל למשרד החינוך לצורך הטלוויזיה החינוכית ויש 40 מיליון שקל בתאגיד.

מכלוף מיקי זוהר: מה זה "אין כסף"?

מכלוף מיקי זוהר: יש כסף, הכסף קיים.

רעיה עדני: אסביר.

רעיה עדני: אין כסף כזה בצד ההוצאה.

רעיה עדני: את 40 מיליון השקלים אין בצד ההוצאה, יש בצד ההכנסה.

רעיה עדני: מדובר בהכנסות המדינה.

מכלוף מיקי זוהר: העניינים הללו פתירים.

רעיה עדני: אין בכלל, אין סעיף תקציבי לטלוויזיה החינוכית.

רעיה עדני: הם לא מתוקצבים ולכן לא יכולים להתחיל לפעול ב-1 בינואר 2019, גם לא תחת תיקון החוק הזה.

רעיה עדני: אין להם כסף בתקנה.

יגאל קטן: החוק התקבל לפני ארבע שנים בעת מבצע "צוק איתן".

יגאל קטן: למה חיכינו עד הדקה התשעים?

יגאל קטן: זו הדקה התשעים שלנו – כי כל הזמן עסקנו ביצירה.

איתן כבל: אדוני היושב-ראש, אני אצביע על מה שאתה תגיד.

איתן כבל: אני רק אומר ברמת העיקרון, אני אומר גם לעובדים: בסוף מה משרד האוצר אומר?

איתן כבל: גם 40 מיליון שקל וגם 50 מיליון שקל – הם לא ישאירו עובד אחד במקומו.

איתן כבל: זו הבעיה.

איתן כבל: אני אומר את זה לכם.

איתן כבל: מה יקרה בסוף?

איתן כבל: הם יעשו העברת תקציב, שבכלל אין לה משמעות כלפי אף אחד מכם.

איתן כבל: סתם קיצצו מפה בתחושה כאילו- - -

ישעיהו פורסטנברג: צריך להבין ש-90 מיליון שקל זה רוב התקציב שלנו.

ישעיהו פורסטנברג: התקציב שלנו הוא לא 150 מיליון שקל אלא הרבה פחות.

מכלוף מיקי זוהר: אני רוצה לומר בצורה ברורה לכם עובדי הטלוויזיה החינוכית ולכל מי שאכפת לו מהטלוויזיה החינוכית: אם ההסתייגות שלי לא תעבור במליאה, לא קרה כלום, בעצם לא השגנו שום הישג.

מכלוף מיקי זוהר: עשינו ניסיון, אבל בלי הישג.

מכלוף מיקי זוהר: אם ההסתייגות שלי תעבור במליאה – משרד האוצר מתחייב על 50 מיליון שקל למשרד החינוך.

מכלוף מיקי זוהר: אין לו שום בעיה לתת באופן חד-פעמי את התקציב הזה לטובת הטלוויזיה החינוכית.

מכלוף מיקי זוהר: אם הוא התחייב למשרד החינוך, הוא יוכל להתחייב גם לטלוויזיה החינוכית, כי זה סכום שהוא רצה להתחייב עליו והוא התחייב עליו.

מכלוף מיקי זוהר: 40 מיליון השקל החסרים קיימים בתאגיד, כאשר התאגיד אומר שאם הוא לא מבצע את פעולות הטלוויזיה החינוכית הוא לא צריך את 40 מיליון השקל האלה ואפשר לקחת אותם ולעשות את הפעילות הזאת.

מכלוף מיקי זוהר: לכן המקור התקציבי קיים.

מכלוף מיקי זוהר: אתם יכולים לומר שלא.

מכלוף מיקי זוהר: אני לא קונה את זה.

מכלוף מיקי זוהר: זה הכול.

מכלוף מיקי זוהר: אספר לכם כמה פעמים אנשי אגף התקציבים שיקרו לי בוועדת הכספים?

מכלוף מיקי זוהר: עשרות פעמים.

מכלוף מיקי זוהר: עשו את זה בלי להניד עפעף.

רעיה עדני: אני עובדת ציבור.

רעיה עדני: אני אומרת רק אמת.

מכלוף מיקי זוהר: גם היום, דרך אגב, במפת ההטבות הם הביאו נתונים מונפצים, שבינם ובין המציאות אין כל קשר.

מכלוף מיקי זוהר: אבל זה אגף התקציבים.

ינון אזולאי: איתן כבל אומר שאולי זה פוגע גם בעובדים.

איתן כבל: בסוף הם לא ירוויחו מזה כלום.

מכלוף מיקי זוהר: אני חוזר לישיבה.

מכלוף מיקי זוהר: לאחר התייעצות אני רוצה להוסיף עוד מספר דברים לגבי העובדים ועתידם.

מכלוף מיקי זוהר: את זה נוכל להוסיף במסגרת הצעת החוק, לא נצטרך להוסיף את זה כהצעה שתיפול ותהפוך להסתייגות.

איילת נחמיאס ורבין: עשינו את זה גם בתאגיד.

מכלוף מיקי זוהר: אני רוצה לקבוע בחוק שלפחות 50 מעובדי הטלוויזיה החינוכית יעברו לעבוד בתאגיד במסגרת הפעלת התוכניות.

מכלוף מיקי זוהר: זה נקרא רשת ביטחון.

איתן כבל: אבל יש לתאגיד שיא כוח אדם.

אלדד קובלנץ: תיכף אענה.

איילת נחמיאס ורבין: אבל זה לא מבטיח את הרצף התעסוקתי שלהם.

שולי מועלם-רפאלי: אפשר התייעצות סיעתית?

מכלוף מיקי זוהר: נקבתי במספר, אבל הרעיון הוא הארכת הסעיף בחוק שקובע שהתאגיד צריך לקלוט את עובדי הטלוויזיה החינוכית אליו.

אלדד קובלנץ: יש פה בלבול בין פרוצדורה לבין כמות וכסף.

שולי מועלם-רפאלי: אנחנו לא רוצים לדבר על כמות וכסף.

שולי מועלם-רפאלי: אנחנו רוצים לדבר על התהליך.

מכלוף מיקי זוהר: אסביר למה אני מתכוון.

מכלוף מיקי זוהר: במידה וההסתייגות נופלת, מישהו צריך לשמור על עובדי הטלוויזיה החינוכית.

מכלוף מיקי זוהר: לכן אני מבקש שבחוק המקורי נקבע שעובדי הטלוויזיה החינוכית יעברו לתאגיד כהמשך העסקה.

מכלוף מיקי זוהר: תנסח את זה ותסביר את זה רעיה עדני ממשרד האוצר.

רעיה עדני: הסעיף הרלוונטי הוא סעיף 96(ג).

שולי מועלם-רפאלי: בתאגיד הם לא היו עובדי המדינה.

שולי מועלם-רפאלי: אין בתאגיד מושג של עובד מדינה.

איילת נחמיאס ורבין: הם מפסידים מזה.

מכלוף מיקי זוהר: אפשר בבקשה להקשיב לנציגת משרד האוצר שתסביר את העניין הזה?

מכלוף מיקי זוהר: במסגרת המשא ומתן.

מכלוף מיקי זוהר: אלדד קובלנץ, הם יעשו משא ומתן אתכם.

מכלוף מיקי זוהר: יכול להיות שיצליחו לשכנע אותך, לך תדע.

אלדד קובלנץ: אנחנו נשמח לקלוט עובדים מן הטלוויזיה החינוכית בתאגיד.

אלדד קובלנץ: בקרב עובדי הטלוויזיה החינוכית יש עובדים מצוינים.

אלדד קובלנץ: רק אגף התקציבים יצטרך לעשות שני דברים: ראשית, לשנות את שיא כוח האדם שלנו ולהגיד אותו, ושנית, מנגד להעמיד תקציב שיאפשר לנו לקלוט את העובדים האלה.

מכלוף מיקי זוהר: מאה אחוז.

מכלוף מיקי זוהר: שמענו ואתם כבר תסתדרו אחר כך עם משרד האוצר.

מכלוף מיקי זוהר: אני רוצה להאריך את תוקף הסעיף כדי לאפשר איזו רשת ביטחון לעובדים, שאני מקווה שלא נצטרך להשתמש בה, אבל אי אפשר לדעת מה יהיה, ואולי ההסתייגות תעבור.

מכלוף מיקי זוהר: תהיי אופטימית.

מכלוף מיקי זוהר: את יודעת אילו דברים הצלחתי להעביר בניגוד לעמדת הממשלה?

אלדד קובלנץ: השינוי התקציבי צריך להופיע בחוק אם נידרש לקלוט עוד עובדים.

ישעיהו פורסטנברג: חבר הכנסת זוהר, אפשר להציע משהו?

ישעיהו פורסטנברג: בסוף אם אנחנו מסתובבים רק סביב הפתרונות הכלכליים אז אנחנו נשארים רק עם הקליפה.

ישעיהו פורסטנברג: מה שחשוב לנו גם, לא רק אלא גם, עובדי הטלוויזיה החינוכית, הוא שהתכנים שדיברו עליהם פה כל הזמן יהיו במהות של מה שאנחנו נמשיך, או מה שימשיך אותנו במקומנו, אם זה חס וחלילה יקרה.

ישעיהו פורסטנברג: לכן צריך להתייחס לתוכן.

ישעיהו פורסטנברג: אין שום סעיף שקובע מה מתחייב בערוץ הילדים והנוער של התאגיד אם זה עובר אליהם.

מכלוף מיקי זוהר: בסדר.

אלדד קובלנץ: אני אומר כמנכ"ל התאגיד, ואני מדבר גם בשם מועצת התאגיד, אנחנו מתחייבים, אם המתווה של הטמעת הטלוויזיה החינוכית בתאגיד יתקיים, שהתכנים שהתאגיד ייצר יהיו מעולים, יהיו מפוקחים ומבוקרים, יהיו המשך ישיר של התכנים המעולים שיש לטלוויזיה החינוכית.

אלדד קובלנץ: זאת ועוד, הלוח הראשוני של התאגיד יהיה מושתת כמעט כולו על התכנים המעולים של הטלוויזיה החינוכית.

מכלוף מיקי זוהר: מאה אחוז.

מכלוף מיקי זוהר: אני רוצה לעבור להצבעה על ההצעות שלי.

מכלוף מיקי זוהר: הנוסח המשפטי ינוסח כמובן לאחר מכן על ידי היועצת המשפטית של הוועדה.

אתי בנדלר: אתה לא מדבר מאיפה התקציב יושג או לא יושג.

מכלוף מיקי זוהר: לא.

אתי בנדלר: אז אני מוחקת את כל השאר.

מכלוף מיקי זוהר: בשלב זה לא, אבל הפתרונות קיימים ויודעים גם מהיכן.

מכלוף מיקי זוהר: מי בעד ההצעה?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – מיעוט

מכלוף מיקי זוהר: נמנעים – אין

מכלוף מיקי זוהר: ההצעה לא נתקבלה ותהפוך להסתייגות.

מכלוף מיקי זוהר: היא תעלה להצבעה במליאה.

מכלוף מיקי זוהר: ההצעה השנייה, שהיא חלק מהצעת החוק, שאני רוצה להצביע עליה ביחד עם הצעת החוק, היא ההצעה שדיברה עליה רעיה עדני, שהתאגיד יוכל להמשיך לקלוט עובדים של הטלוויזיה החינוכית.

מכלוף מיקי זוהר: מה נוסח הסעיף?

רעיה עדני: בסעיף 96(ג).

אתי בנדלר: הסעיף הזה מדבר גם על עובדי רשות השידור.

רעיה עדני: וגם על עובדי הטלוויזיה החינוכית.

אתי בנדלר: הוועדה צריכה לדעת על מה היא מצביעה, זה הכול.

רעיה עדני: זה מאריך את האופציה לקלוט גם את עובדי רשות השידור.

מכלוף מיקי זוהר: אז הארכת האופציה לקליטת עובדים במסגרת הצעת החוק שלפנינו.

אתי בנדלר: בסעיף 96(ג) – אני קוראת רק את החלק הראשון שלו – "בלי לגרוע מהוראות סעיפים קטנים (א) ו-(ב), עד שנה מיום התחילה רשאי תאגיד השידור הישראלי לקבל עובדים נוספים של רשות השידור ושל הטלוויזיה החינוכית ולא תחול על קבלת עובדים אלה חובת המכרז".

אתי בנדלר: במקום "שנה" יבוא "שנתיים".

אתי בנדלר: זה התיקון.

מכלוף מיקי זוהר: מי בעד הצעת החוק, כולל התיקון שהוקרא?

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – 5

מכלוף מיקי זוהר: נמנעים – אין

מכלוף מיקי זוהר: ההחלטה נתקבלה.

איתן כבל: אני מבקש לשאול שאלה.

איתן כבל: מכיוון שלא מניחים היום את הצעת החוק, ומכיוון שסוף-סוף מחתימים את הצעת החוק שלי, היא קיבלה מספר (פ/) ותעלה, אני מקווה שהיום, להצבעה, אני רוצה להטמיע אותה בתוך הצעת החוק הזאת.

איתן כבל: איך אני עושה את זה טכנית?

אתי בנדלר: בתום הדיון אני מציעה שתבקש דיון מחדש.

אתי בנדלר: היושב-ראש יקבע, מבחינתי למחר, דיון מחדש בהצעה.

מכלוף מיקי זוהר: בכל מקרה אני מגיש רביזיה בסוף ההצבעה.

מכלוף מיקי זוהר: יכול להיות שאסיר אותה, אבל יכול להיות שלא.

מכלוף מיקי זוהר: את זה נעשה מחר.

דנה נויפלד: אני מבינה שיש מחר דיון מחדש.

מכלוף מיקי זוהר: לא בטוח.

מכלוף מיקי זוהר: נראה.

איתן כבל: אני בכל מקרה מבקש.

אתי בנדלר: אם רוצים למזג את זה אז- - -

מכלוף מיקי זוהר: אז אגיש רביזיה, אפתח ברביזיה, אמזג את הצעות החוק וזהו.

מכלוף מיקי זוהר: כך גם יש לי הזדמנות לעשות שינויים בהצעת החוק.

מכלוף מיקי זוהר: יכול להיות שיהיו עוד דברים.

דנה נויפלד: אפשר יהיה להעלות פה עוד נושא אם יהיה צורך?

אתי בנדלר: בבקשה לדיון מחדש?

אתי בנדלר: כן, אבל אתם צריכים להגדיר את הנושא.

איתן כבל: אני בכל מקרה מבקש רביזיה.

מכלוף מיקי זוהר: אני אגיש את הרביזיה.

שולי מועלם-רפאלי: אז מחר בין 7–10 בבוקר יש לך אפשרות.

מכלוף מיקי זוהר: קודם כול, אני מגיש רביזיה על הצעת החוק.

אתי בנדלר: רגע, אדוני, עוד לא הצבעתם על הצעת החוק הממשלתית.

מכלוף מיקי זוהר: הצבעה על הצעת החוק הממשלתית כולה, על שלל סעיפיה, סעיפים 1–7.

יערה למברגר קינר: אני רוצה, כדי שלא יהיו ספקות, באמת למען הסר ספק, להציע להוסיף סעיף שלפיו הממשלה על פי הצעת שר התקשורת רשאית להעביר כספים לשם מימון הוצאות- - -

שירלי שיף: אנחנו לא מוכנים לזה.

שירלי שיף: שיביאו את החקיקה הזאת בנפרד.

קריאה: זה נושא חדש.

אתי בנדלר: כל מה שהיה עד עכשיו היה כולו נושא חדש.

שולי מועלם-רפאלי: אני מבקשת לשמוע את הנוסח.

שולי מועלם-רפאלי: תגידי לנו מה הנוסח של ההצעה שלך.

יערה למברגר קינר: זה סעיף מבהיר, כדי שלא יהיו ספקות, למען הסר ספק: "הממשלה על פי הצעת שר התקשורת רשאית להעביר כספים לשם מימון הוצאות תחרות הזמר של האירוויזיון".

רעיה עדני: אני לא מסכימה.

שירלי שיף: משרד האוצר לא יכול לחלק כספים מבלי להתייעץ עם הרגולטור.

שירלי שיף: זה לא יקרה.

שירלי שיף: אנחנו "מתים" על המחטפים האלה.

מכלוף מיקי זוהר: אני בעד.

מכלוף מיקי זוהר: למה לא?

שירלי שיף: עם כל הכבוד, את הדיון הזה תנהלו אתנו, עם שר התקשורת, עם מנכ"ל משרד התקשורת.

מכלוף מיקי זוהר: אדון בזה מחר ברביזיה.

מכלוף מיקי זוהר: אני מצביע על הצעת החוק, על סעיפים 1 עד 7, עם התיקון שהקריאה גברת ברוק.

מכלוף מיקי זוהר: מי בעד הצעת החוק?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – 5

מכלוף מיקי זוהר: נמנעים – אין

מכלוף מיקי זוהר: הצעת החוק התקבלה.

מכלוף מיקי זוהר: אני מגיש עליה רביזיה, שתידון כנראה מחר בבוקר, יחד עם הנושא שיערה למברגר העלתה, שנדבר עליו היום במליאה ביחד עם השר ועם כל הגורמים הרלוונטיים, וביחד עם נושא הצמדת הצעת החוק של איתן כבל.

מכלוף מיקי זוהר: יש לנו על הפרק גם את נושא ההסתייגות, לראות האם ניתן להעביר אותה או לא, והשאלה האם זה נוגע לחוק יסודות התקציב או לא.

שולי מועלם-רפאלי: אפשר לקרוא את הנוסח שהציעה יערה למברגר?

שולי מועלם-רפאלי: אי אפשר היה לשמוע.

מכלוף מיקי זוהר: תודה רבה.

מכלוף מיקי זוהר: הישיבה נעולה.